title: Méndez Núñez (1861)

text: Elokuussa "Méndez Núñez" ja "Numancia" hyökkäsivät Alicantea suojaavia rannikkolinnakkeita vastaan, jolloin alukset vaurioituivat lievästi. Kaikki kapinallisten valtaamat kolme ironcladia "Méndez Núñez", "Numancia" ja "Tetuán" lähtivät 11. lokakuuta merelle, jossa ne kohtasivat pienen "Vitorian" suojaaman hallituksen saattueen lähellä Cartagenaa. Seuranneessa taistelussa hallituksen joukot pyrkivät välttämään kapinallisten hallussa olleiden alusten upottamista, jolloin ne pitivät yllä riittävää välimatkaa. "Méndez Núñezin" miehistöstä sai kuitenkin kolmetoista henkeä surmansa ja 49 haavoittui. Hallituksen joukot saartoivat 23. lokakuuta Cartagenan, joka antautui 12.-13. tammikuuta 1874.


title: Méndez Núñez (1861)

text: Alus poistettiin alusluettelosta vuonna 1886 ja romutettuu kymmenen vuotta myöhemmin.


title: X265

text: x265 on kirjasto High Efficiency Video Coding (HEVC/H.265) videonpakkaus formaatille, joka on kehitetty ja standardisoitu ISO/IEC MPEG ja ITU-T VCEG toimesta. x265 tarjotaan GNU General Public License (GPL) lisenssin toisella versiolla tai kaupallisella lisenssillä, samaan tapaan kuten x264 projektissa.


title: X265

text: VQM objektiivisen laatutason arvostelun mukaan vuonna 2015, x265 tarjoaa saman laatuista videon laatua, kuten VP9 formaatissa, joka kilpailee HEVC:in kanssa. Vuonna 2015 tehtyjen videokoodekkejen vertailussa x265 oli johtavin HEVC täytäntöönpano, jonka mittasi SSIM. Elokuussa 2016 Netflix julkaisi vertailun videokoodekkejen x264, VP9 ja x265 välillä käyttäen videoklippejä 500 eri elokuvasta ja TV-sarjasta kuudella eri videon laadulla ja löysivät, että kumpikin VP9 ja x265 tarjoavat 40–50% parempaa videon laatua 1080p resoluutiolla verrattuna x264 videokoodekkiin. Netflix totesi että VMAF kanssa (joka tarkasti seuraa ihmisen visuaalista kokemusta tekijän mukaan) x265 pärjäsi (19% - 22%) paremmin kuin VP9.


title: X265

text: x265 perustuu x264 lähdekoodiin, vapaan lähteen videoenkooderi entiselle MPEG videokoodekki H.264/MPEG-4 AVC standardille.


title: X265

text: x265 lähdekoodi on kirjoitettu C++ ja Assembly -ohjelmointikielillä.


title: X265

text: Avoimen lähdekoodin projektit jotka käyttävät x265 HEVC:in koodaukselle


title: The Big Big Talent Show

text: The Big Big Talent Show oli brittiläinen kykyjenetsintäohjelma, jota tehtiin kaksi tuotantokautta 1996–1997. Ohjelman juontajana toimi Jonathan Ross. Brittiläinen laulaja Charlotte Church osallistui ohjelmaan 11-vuotiaana ja hänestä tuli laajasti maassa tunnettu.


title: Makrohaploryhmä L (mtDNA)

text: Haploryhmä L on mitokondrion DNA:han perustuva ihmisen äitilinjan haploryhmä. Haploryhmää pidetään äitilinjan tunnettuna alkupisteenä joka on yhteydessä Mitokondrio-Eevaan ja siten perusteena sille, että ihmiskunta on lähtöisin Afrikasta. Haploryhmä L sisältää alaryhmät L0, L1, L2, L3, L4, L5 ja L6. Näistä L3 on toiminut edelleen alkupisteenä kaikille Afrikan ulkopuolella haarautuneille haploryhmille.


title: Rakkauden nälkä

text: Rakkauden nälkä on Matti Yrjänä Joensuun vuonna 1993 ilmestyneeseen romaaniin "Harjunpää ja rakkauden nälkä" perustuva kolmiosainen rikossarja. Yle Draaman tuottama ja Juha Lehtolan ohjaama sarja on vuodelta 2007.


title: Grand-Popo

text: Grand-Popo on kylä ja kunta Monon departementissa Beninissä. Se sijaitsee Guineanlahden rannalla 57 kilometriä departementin keskuksesta Lokossasta etelään. Kunnassa on 57 636 asukasta (vuonna 2013, väestönlaskenta).


title: Grand-Popo

text: Grand Popon kunnan pinta-ala on 289 neliökilometriä. Se rajoittuu pohjoisessa Athiémén, Comén ja Houéyogbén sekä kaakossa Ouidahin ja Kpomassèn kuntiin, etelässä Atlantin valtamereen ja lännessä Togoon.


title: Grand-Popo

text: Pinnanmuodostukseltaan kunta jakautuu kolmeen alueeseen. Eteläosassa on matalaa hiekkarantaa, idässä soistunutta alankoa ja tulvatasankoja sekä lännessä ja pohjoisessa korkeampia hiekka- ja savimaita. Vesistöistä tärkein on Togon rajalla virtaava Monojoki, joka etelässä muodostaa Bouche du Roy -nimisen suistoalueen sekä 15 kilometriä pitkän Grand-Popon laguunin, joka laskee valtamereen Ahon kanavan kautta. Etelän hiekkasärkällä kasvaa kookospalmuja, järvi- ja suoalueella mangrovekasvillisuutta ja pohjoisessa metsäsavannia.


title: Grand-Popo

text: Seudulla vallitsee guinealaistyyppinen subekvatoriaalinen ilmasto. Vuodenaikoja on neljä. Pitkä kuiva kausi kestää marraskuusta maaliskuuhun, pitkä sadekausi maaliskuusta heinäkuuhun, lyhyt kuiva kausi heinäkuusta syyskuuhun ja lyhyt sadekausi syyskuusta marraskuuhun. Kuukausien keskilämpötilat vaihtelevat maaliskuun 34 asteesta elokuun 23 asteeseen. Ilman kosteus on suuri, 70–90 prosenttia. Joulukuusta maaliskuuhun puhaltaa kuiva ja kuuma harmattan-tuuli mantereelta. Huhtikuusta marraskuuhun mereltä puhaltavat monsuunituulet, joiden nopeus ylittää toisinaan 20 metriä sekunnissa.


title: Grand-Popo

text: Vuonna 2003 perustettuun kuntaan kuuluu seitsemän arrondissementtia ja 44 kylää. Arrondissementit ovat Adjaha, Agoué, Avlo, Djanglanmey, Gbéhoué, Grand Popo ja Sazué.


title: Grand-Popo

text: Asukkaista 70 prosenttia on adjoja, jotka jakautuvat kolmeen ryhmään. Foneja on 21,6 % ja joruboja 1,7 %. Perinteistä voodoo-uskontoa harjoittaa 62,9 prosenttia väestöstä. Katolisia on 24,6 %, protestantteja 2,1 % ja muslimeja 2,0 %.


title: Grand-Popo

text: Grand Popo oli 1600-luvulta lähtien yksi orjakaupan keskuksista. Ranskalaiset perustivat sinne ensimmäisen kauppa-aseman vuonna 1727. Siirtomaa-aikana Grand Popo oli aluksi tärkeä hallinnon ja kaupan keskus, mutta vuoden 1922 jälkeen sen satama alkoi rappeutua. Cotonoun syväsataman rakentamisen jälkeen Grand Popon satama suljettiin ja kaupunki menetti kaupallisen merkityksensä.


title: Grand-Popo

text: Kunnan läpi kulkee Cotonoun ja Togon pääkaupungin Lomén välinen päällystetty maantie. Grand Poposta on matkaa Cotonouhun 85 kilometriä.


title: Grand-Popo

text: Seudun pääelinkeino merellä ja sisävesillä harjoitettu kalastus, joka on yhä enemmin väistymässä puutarhaviljelyn tieltä. Peltoviljely tuottaa maissia ja riisiä, joita täydentää maniokki sekä viljan tuonti Togosta ja muualta ulkomailta.


title: Grand-Popo

text: Kunnassa toimii 37 alakoulua, neljä yläkoulua ja lukio (vuonna 2002). Kouluverkon tilaa pidetään melko tyydyttävänä. Terveyspalvelut käsittävät kunnallisen terveyskeskuksen, kuusi arrondissementtien terveyskeskusta, synnytyslaitoksen ja muutamia yksityisvastaanottoja. Suurimmat terveysongelmat ovat malaria, akuutit hengityselintulehdukset, ruoansulatuselinten sairaudet ja ripuli. Vesihuolto käsittää kaivoja, porakaivoja ja vesiposteja. Kunnassa on sähköverkko ja kolme matkapuhelinverkkoa. Grand Popossa on tori, joukko kauppoja, hotelleja ja muita matkailupalveluja.


title: Grand-Popo

text: Grand-Popon ystävyyskunta on Ranskan Montgeron. Paikkakunnalla toimii vuonna 2000 rakennettu suomalais-afrikkalainen kulttuurikeskus Villa Karo.


title: Tatsia! Tatsia!

text: Tatsia! Tatsia! on Kari Kyrönsepän tuottama ja ohjaama Yleisradion viihdesarja, joka ensiesitettiin 1981–1982 osana Yle TV1 -kanavan perjantai-iltojen ohjelmakokonaisuutta nimeltä "Viihtymävisio". Sarjan käsikirjoittivat Jouni Lompolo (nimimerkillä Armas Jalonen) ja Heikki Vuento (nimimerkillä Heikki Trug). Kuvitteelliseen mainostoimistoon sijoittuvassa jatkuvajuonisessa komediasarjassa näyttelevät muiden muassa Vappu Jurkka, Matti Pellonpää, Paavo Piskonen, Matti Tuominen ja Vesa Vierikko, sekä kertojana Matti Keinänen.


title: Tatsia! Tatsia!

text: Jukka Kajavan ja Ilse Raution mukaan "Tatsia, tatsia" yritti uudenlaista televisioilmaisua laajoine kamerakulmineen ja ”kuvaamalla ovenkarmeja ovella seisovan sijasta”, mutta yleisö ei sarjalle lämmennyt.


title: Tatsia! Tatsia!

text: Vajaan puolen tunnin mittaisia jaksoja tehtiin ainakin kahdeksan. Jaksojen esittelytekstejä:


title: Jazziskelmä

text:
Jazziskelmä oli suomalaisen iskelmämusiikin alalaji. Se yhdisti swingin ja bebopin välimaastoon
asettuneen jazzin iloisiin ja melodisesti tarttuviin lauluihin. Jazziskelmän kultakausi oli 1950-luvulta 1960-luvun alkupuolelle. Lajityypin tunnetuimpia edustajia olivat mm. Brita Koivunen, Laila Kinnunen ja Vieno Kekkonen. Jazziskelmä oli hyvin suomalainen ilmiö, ja etenkin naisesittäjien esiinmarssi levymyyntitilastoihin. Levy-yhtiöistä etenkin Scandia suosi jazziskelmää.


title: Numancia (1863)

text: Numancia oli Espanjan laivaston vuonna 1863 vesillelaskettu ironclad.


title: Numancia (1863)

text: Alus tilattiin Forges et Chantiers de la Méditerranéelta Ranskasta, missä köli laskettiin 22. huhtikuuta 1862. Alus laskettiin vesille 19. marraskuuta 1863 ja valmistui 17. joulukuuta 1864.


title: Numancia (1863)

text: Alus otettiin palvelukseen Toulonissa ja se teki neitsytmatkansa Toulonista Cartagenaan, jonne alus saapui 20. joulukuuta 1864. Jouluaattona Casto Méndez Núñez vastaanotti aluksen päällikkyyden. Alus siirrettiin Cadiziin koeajoihin, missä se oli tammikuun. Alus lähti 4. helmikuuta 1864 Etelä-Amerikkaan, missä Espanjan suhteet entisiin siirtomaihin olivat heikenneet. Alus sai määräyksen purjehtia Magalhaesin salmen kautta Chileen ja Peruun ja tilanteen rauhoituttua palata Espanjaan Hyväntoivonniemen reittiä.


title: Numancia (1863)

text: Alus ankkuroitui 13. helmikuuta San Vicente de Cabo Verdeen hiilestämään ja 13. maaliskuuta alus saapui Montevideossa. Hiilestettyään alus jatkoi Magalhaesin salmeen yhdessä hiiltäkuljettavan "Marquée de la Victorian" saattamana. Alus saapui 14. huhtikuuta Port Hambreen, jossa se odotti myrskyssä eroon joutunutta hiilialusta. Hiilialus saapui kaksi päivää myöhemmin, minkä jälkeen hiilestettiin. "Numancia" jatkoi 19. huhtikuuta matkaansa Tyynellemerelle.


title: Numancia (1863)

text: Alus saapui 26. huhtikuuta Valparaisoon. Kuunari "Vencedoralta" saamiensa tietojen jälkeen alus ei ankkuroitunut, vaan jatkoi heti matkaansa Callaoon kohdatakseen amiraali Parejan johtaman laivueen. "Numancia" saapui 5. toukokuuta Callaoon liittyen Tyynenmeren laivueeseen. Perun vallankumouksen vuoksi alus lähti 5. joulukuuta 1865 hinaten "Marqués de la Victoriaa" Callaosta Calderaan Chileen, jossa se kohtasi "Berenguelan" ja "Villa de Madridin". Alukselle toimitettiin tieto Papudon taistelusta, jossa Chilen laivaston "Esmeralda" valtasi "Covadongan". Valtauksen seurauksena amiraali Pareja teki itsemurhan, minkä seurauksena Méndez Núñezista tuli laivueen komentaja.


title: Numancia (1863)

text: Vuonna 1873 ensimmäisessä karlistisodassa kantonalistit aloittivat kapinan perustaen ensimmäisen tasavallan. Kapinalliset valtasivat 12. heinäkuuta Cartagenan, jonka satamassa oli pääosa Välimeren laivueen aluksista kuten "Méndez Núñez", "Vitoria", "Numancia" ja "Tetuán". Saksan keisarikunnan ja Britannian kuninkaallisen laivaston alukset "SMS Friedrich Carl" ja "HMS Swiftsure" valtasivat "Vitorian" ja puurunkoisen höyryfregatin niiden uhattua ampua Almeiraa ellei lunnaita makseta. Vallatut alukset luovutettiin 26. syyskuuta hallituksen joukoille.


title: Numancia (1863)

text: Elokuussa "Méndez Núñez" ja "Numancia" hyökkäsivät Alicantea suojaavia rannikkolinnakkeita vastaan, jolloin alukset vaurioituivat lievästi. Kaikki kapinallisten valtaamat kolme ironcladia "Méndez Núñez", "Numancia" ja "Tetuán" lähtivät 11. lokakuuta merelle, jossa ne kohtasivat pienen "Vitorian" suojaaman hallituksen saattueen lähellä Cartagenaa. Seuranneessa taistelussa hallituksen joukot pyrkivät välttämään kapinallisten hallussa olleiden alusten upottamista, jolloin ne pitivät yllä riittävää välimatkaa. "Méndez Núñezin" miehistöstä sai kuitenkin kolmetoista henkeä surmansa ja 49 haavoittui. Hallituksen joukot saartoivat 23. lokakuuta Cartagenan, joka antautui 12.-13. tammikuuta 1874.


title: Numancia (1863)

text: Alus sijoitettiin 18. joulukuuta 1912 poistolistalle. Kuninkaallisella määräyksellä 6. maaliskuuta 1913 mahdollistettiin aluksen käyttö orpokotina. Alus oli laiturissa La Carracassa kunnes se myytiin vuonna 1915 Bilbaoon romutettavaksi. Alus lähti 2. marraskuuta 1916 hinattuna Cadizista, mutta kova aallokko pakotti aluksen palaamaan satamaan. Hieman myöhemmin yritettiin hinausta uudelleen, mutta myrsky pakotti hakemaan suojaa Setubalista. Aluksen ankkurivaijeri katkesi ja alus ajautui matalikolle, missä se katkesi 17. joulukuuta 1916.


title: Luettelo Kalevalan käännöksistä

text: Kalevala oli käännetty vuoteen 2010 mennessä kaikkiaan 61 kielelle.


title: Perinneruokaa prkl

text: Perinneruokaa prkl on suomalaisen ammattikokin Mika Rampan suomalaista ruokaperinnettä hyödyntävä kirja. Kirjan on julkaissut vuonna 2017 Tammi.


title: Perinneruokaa prkl

text: Mika Rampa pitää myös samannimistä myös ruokablogia. Blogissa Rampa kokeilee uutta ja yhdistelee makuja. Tuoreista raaka-aineista valmistuu niin hyväksi todetut perinteikkäät ruoat kuin trendiherkut.


title: Berkeley Packet Filter

text: Berkeley Packet Filter (BPF) on vuonna 1992 esitelty menetelmä käsitellä verkkopaketteja käyttäjätasolla Unixeissa ja Unixin kaltaisissa käyttöjärjestelmissä.


title: Berkeley Packet Filter

text: Ratkaisu on lisätty Linux-ytimeen alun perin ytimen versiossa 2.5 ja on laajennettu myöhemmin. Laajennettu eBPF tukee rajattuja ohjelmia assemblyn tai C-kielen kaltaisella kielellä LLVM-kääntäjän avulla. Tukea on myös laajennettu muihinkin kuin verkkorajapinnan paketteihin.


title: Berkeley Packet Filter

text: Esimerkki käyttökohteesta on komentorivillä ajettava tcpdump-ohjelma. BPF-toimintoa voidaan käyttää myös esimerkiksi tietokantakyselyiden suorituskyvyn analyysiin.


title: Duque de Tetuán (1874)

text: Duque de Tetuán oli Espanjan laivaston vuonna 1874 vesillelaskettu uiva patteri.


title: Duque de Tetuán (1874)

text: Alus tilattiin Ferrolista. Alus otettiin palvelukseen vuonna 1874.


title: Duque de Tetuán (1874)

text: Aluksen tehtävänä oli suojata Ferrolin laivastotukikohtaa. Alus poistettiin palveluksesta vuonna 1897, mutta jo seuraavana vuonna se palautettiin palvelukseen sodan Yhdysvaltoja vastaan alkaessa. Alus suojasi jälleen Ferrolia ja sille asennettiin sähköisesti ohjattujen merimiinojen ohjauslaitteet. Sodan päätyttyä alus poistettiin jälleen palveluksesta ja romutettiin vuonna 1900.


title: Buick Regal

text: Buick Regal on Buickin vuodesta 1973 lähtien valmistama automalli. Auton myynti Pohjois-Amerikassa lopetettiin 2004, mutta se tuli takaisin mallistoon vuonna 2014. Regalia on myyty Kiinassa vuodesta 1999.


title: Viinapiru (elokuva)

text: Viinapiru on suomalainen dokumenttielokuva päihdeongelmaisten elämästä. Lyhytelokuva on kuvattu Joensuun kaupungissa. Ensimmäisestä lyhytelokuvasta Viinapiru (The Booze Devil) on tehty myös jatko-osa nimeltään "Viinapiru 2: Kynnyksiä". Elokuvan ensi-ilta oli asunnottomien yö- tapahtuman yhteydessä 17.10.2016, ja heti sen jälkeen elokuva julkaistiin Youtubessa. Lyhytelokuva soveltuu hyvin käytettäväksi koulujen opetusmateriaalina sekä osana opinnäytetöitä ja luentoja. Elokuva on mahdollista katsoa englanninkielisillä ja venäjänkielisillä tekstityksillä Youtubesta.


title: Viinapiru (elokuva)

text: Runollinen Viinapiru-elokuva antaa "äänen äänettömille". Asioista puhutaan niiden oikeilla nimillä tuskan ja kaipuun tunteiden vuorotellessa. Sen sijaan, että kysyttäisiin miksi juot ja kuinka paljon, voitaisiin kysyä minkälainen tarina juomisen taakse kätkeytyy. Lyhytelokuvan tavoitteena on tuoda ihmisten yleiseen tietoisuuteen päihdeongelmaisten ihmisten elämän todellisuudet. Viinapiru lyhytelokuvassa nostetaan vahvasti esille, ettei päihdeongelma ole kenenkään omakohtainen valinta, vaan päihderiippuvuus on sairaus siinä missä fyysisetkin sairaudet.


title: Viinapiru (elokuva)

text: Lyhytelokuvan tekeminen aloitettiin toukokuussa 2016 tutustumalla käsikirjoituksen tekemiseen osallistujien omakohtaisista kokemuksista. Kesäkuussa 2016 käsikirjoituksen työstäminen jatkui ja osallistujat tutustuivat draamankaariin ja nukketeatterimetodeihin. Heinäkuussa osallistujien omakohtaiset tarinat koottiin yhteen ja aloitettiin tarinan analysoiminen sekä rakentaminen kokonaisuudeksi. Prosessin aikana etsittiin "isoa tarinaa", jonka julkituonnin tavasta päätettiin yhteisesti. Elokuussa "iso tarina" valmistui. Syyskuussa koko projekti saatiin päätökseen ja käsikirjoitusta alettiin tuottaa lyhytelokuvan muodossa. Projektiin haettiin rahoitusta Joensuun KAKE (Kaupunkikeskustan kehittämishanke)-hankkeen kautta, joka perustuu Euroopan sosiaalialan rahoitukseen. Joensuun kaupunki on toiminut rahoittajana hankkeessa. Soroppi ry on toiminut elokuvan päätuottajana.


title: Viinapiru (elokuva)

text: Henkilöt, jotka lähtivät projektiin mukaan, ovat heittäytyneet ennakkoluulottomasti lyhytelokuvan tekemiseen mukaan, vaikkakin aiheesta tavallisesti vaietaan, eikä siitä ole tunnistettavissa olevana yksityishenkilönä helppo puhua avoimesti.Ensimmäistä osaa on katsottu 29.11.2017 mennessä noin 100 000 kertaa. Toista osaa on näytetty noin 33 000 kertaa.


title: Viinapiru (elokuva)

text: Soroppi ry:n hankehakemus, 25.05.2016 (julkaisematon lähde)


title: Viinapiru (elokuva)

text: Pekkanen Matleena, Meiltä meille, Kansalaistoimijalähtöistä kaupunkikehittämistä Joensuussa, Lasermedia Oy Joensuu, 2017.


title: Läikky

text: Läikky on Leaderin valmistama matalahiilihappoinen virvoitusjuoma. Juoma on nimetty räppäri Arttu Lindemanin singlen Läikkyy mukaan.


title: Puigcerdá (1874)

text: Puigcerdá oli Espanjan laivaston vuonna 1874 vesillelaskettu monitori.


title: Puigcerdá (1874)

text: Kenraali Serrano ja meriministeri Rafael Rodrigues Arias hyväksyivät 25. elokuuta 1874 aluksen hankinnan. Alus tilaus allekirjoitettiin 11. syyskuuta ranskalaisen Forges et Chantiers de la Méditerranéen kanssa, ja köli laskettiin 28. syyskuuta 1874. Alus laskettiin vesille 19. marraskuuta ja otettiin palvelukseen vuonna 1875.


title: Puigcerdá (1874)

text: Kolmannen karlistisodan aikana alus suojasi Vizcayan aluetta. Sotatoimien päätyttyä alus makasi ankkurissa Ferrolissa, kunnes se poistettiin palveluksesta vuonna 1890.


title: Puigcerdá (1874)

text: Alus palautettiin palvelukseen sodan Yhdysvaltoja vastaan alkaessa vuonna 1898. Alus suojasi uudelleen aseistamisen jälkeen Ria de Vigoa. Sodan päätyttyä alus poistettiin palveluksesta vuonna 1900 ja se myytiin siviilikäyttöön 30 000 pesetalla nimellä "Anita". Alus myytiin myöhemmin John Holt and Companylle Liverpooliin.


title: España-luokka

text: España-luokka oli Espanjan laivaston kolmen 1900-luvun alussa valmistetun aluksen muodostama taistelulaivaluokka.


title: Ford Super Duty

text: Ford F-Series Super Duty (lyhennetään usein Ford Super Dutyksi) on Ford Motor Companyn vuodesta 1998 valmistama sarja suuria lava-autoja. Siihen kuuluu Ford F-250, F-350, F450 ja F550. Super Dutyn ensimmäinen mallivuosi oli 1999.


title: Ford Super Duty

text: Neljäs ja nykyinen sukupolvi esiteltiin 24. syyskuuta 2015.


title: Cenomanit

text: Cenomanit tai cenomannit (lat. Cenomani) olivat Gallia Cisalpinassa (Alppien tämänpuoleinen Gallia) asunut kelttiheimo. Cenomanit siirtyivät 300-luvulla eaa. Alppien yli Pojoen pohjoispuolelle. He liittoutuivat 200- ja 100-luvuilla eaa. roomalaisten kanssa Gallian muita kelttiheimoja vastaan. Vuonna 200 eaa. cenomanit liittyivät aluksi karthagolaisen Hamilkarin johtamaan kapinaan Galliassa, mutta vuonna 196 eaa. he pettivät insubrien heimon Larius Lacusin taistelussa ja tekivät erillissopimuksen roomalaisten kanssa. Cenomanit asuivat luultavasti alueella, jonka rajasivat joet Oglio, Po ja Adige.


title: Kirsi Salonen

text: Kirsi Leena Salonen (19. huhtikuuta 1972 Masku) on suomalainen filosofian ja oikeustieteen tohtori sekä yleisen historian professori Turun yliopistossa. Hän on perehtynyt erityisesti oikeushistoriaan, kirkollisiin oikeuslähteisiin ja keskiaikaan. Salonen on myös Tampereen yliopiston yleisen historian dosentti.


title: Kirsi Salonen

text: Kahdessa väitöskirjassaan Salonen on tutkinut Vatikaanin arkistoja. Hän myös työskennellyt tutkijana Vatikaanin salaisissa arkistoissa vuosina 2002–2003.


title: Kirsi Salonen

text: Salosen puoliso on tanskalaissyntyinen historioitsija, professori Kurt Villads Jensen. Kirsi Salonen Turun yliopiston yleisen historian oppiaineen verkkosivuilla.


title: Turun diskonttolaitos

text: Turun diskonttolaitos ("Diskontverket i Åbo") oli järjestyksessä kolmas suomalainen osakeyhtiö. Diskonttolaitosta voi pitää Suomen ensimmäisenä liikepankkina.


title: Turun diskonttolaitos

text: Diskonttolaitos sai toimiluvan ja säännöt vuonna 1805. Peruspääoma kerättiin osakeannilla. Anti onnistui yli odotusten. Osakkeita merkittiin 30 000, joista noin 7 000 meni suomalaisille ja loput ruotsalaisille osakkeenomistajille. Osakkeen merkintähinta oli 50 riikintaaleria hopeassa. Perustava yhtiökokous pidettiin Turussa 2.6.1806.


title: Turun diskonttolaitos

text: Pankki avasi ovensa 1.8.1806. Se toimi kauppias Jean Tjäderin konttorissa Turun Kirkkokadulla. Pankkitoiminta alkoi lupaavasti. Antolainaus ylitti miljoona riikintaaleria jo vuonna 1807.


title: Turun diskonttolaitos

text: Kauan ei pankki ehtinyt toimia, sillä Suomen sota syttyi 1808. Pankin omaisuus lähetettiin kiireesti Tukholmaan, missä yhtiökokous päätti pankin sulkemisesta. Selvittely sujui nopeasti, ja viimeinen yhtiökokous pidettiin 31.5.1812 Turussa.


title: Turun diskonttolaitos

text: Osakkeenomistajille jäi pankin toiminta-ajalta osakepääoman lisäksi 13 1/8 % osinko. Koska osakkeet oli maksettu hopearahassa ja osakepääoma palautettiin paperirahassa, osakkeenomistajat kärsivät todellisuudessa tappion.


title: Turun diskonttolaitos

text: Diskonttolaitos laski liikenteeseen assignaatteja, jotka olivat eräänlaisia setelin korvikkeita. Niitä tunnetaan kaksi kappaletta, arvoltaan 10 ja 50 riikintaalaria.


title: Sakari Taipale

text: Sakari Taipale (s. 1979) on yhteiskuntatieteilijä ja teknologiatutkija, joka on erikoistunut digitaalisten teknologioiden tutkimiseen, erityisesti mobiiliviestintäteknologioihin, internetiin, sosiaalisiin robotteihin ja digitaalisen lukemisen ja kirjoittamisen kysymyksiin. Hän on tutkinut eri ikäisten ja eri sukupolvien tapoja käyttää uusia teknologioita sekä tarkastellut teknologiakäytön yhteyttä eri elämänvaiheisiin 2000-luvun alusta lähtien. Taipale on julkaissut myös tutkimuksia sukupolvien välisestä vuorovaikutuksesta ja ikäihmisten teknologian käytöstä. Sakari Taipale on suorittanut tohtorintutkinnon Jyväskylän yliopiston yhteiskuntapolitiikan oppiaineesta vuonna 2009.


title: Sakari Taipale

text: Taipale työskentelee Jyväskylän yliopistossa humanistis-yhteiskuntatieteellisessä tiedekunnassa yhteiskuntapolitiikan yliopistonlehtorina ja akatemiatutkijana. Hän on yhteiskuntapolitiikan dosentti Itä-Suomen yliopistossa. Lisäksi Taipale johtaa Uudet teknologiat, ikääntyminen ja hoiva tutkimusryhmää Ikääntymisen ja hoivan tutkimuksen huippuyksikössä (CoE AgeCare), jota rahoittaa Suomen Akatemia vuosina 2018–2025.


Luettelo Suomen ensimmäisistä osakeyhtiöistä sisältää ensimmäiset Suomessa toimineet osakeyhtiömuotoiset yritykset perustamisajan mukaan.


title: Luettelo Suomen ensimmäisistä osakeyhtiöistä

text: * Epävarma tieto.


title: Insubrit

text: Insubrit (lat. "Insubres") olivat kelttiläinen heimo, joka siirtyi Alppien yli ja asettui asumaan Pojoen pohjoispuolelle Gallia Transpadanaan 300-luvun alussa eaa. Insubrit olivat Gallia Cisalpinan voimakkain kelttiheimo. Heidän tärkein kaupunkinsa oli Mediolanum, nykyinen Milano.


title: Insubrit

text: Insubrit kärsivät tappion roomalaisille Clastidiumin taistelussa vuonna 222 eaa., mutta heimo oli vielä Hannibalin liittolainen toisessa puunilaissodassa. Roomalaiset alistivat insubrit lopullisesti vuonna 196 eaa. Insubrit saivat latinalaiset oikeudet 89 eaa. ja 40 vuotta myöhemmin heille suotiin Rooman täydet kansalaisoikeudet.


title: Hepskukkuu

text: Hepskukkuu on Yleisradion tuottama television viihdeohjelmasarja vuosilta 1979–1981. Sen tuottajia, käsikirjoittajia ja ohjaajia olivat vaihtelevasti Pentti Järvinen ja Kari Kyrönseppä sekä nimimerkit Armas Jalonen ja Heikki Trug. Kapellimestarina oli Olli Ahvenlahti. Torstai-iltaisin esitetyssä sarjassa näyttelivät Rea Mauranen ja Paavo Piskonen juontajahahmoina ”Soili Auer” ja ”Altti Väisänen”.


title: Hepskukkuu

text: "Hepskukkuun" ideaan kuului kankean asiallisuuden ja absurdiuden sekoittaminen niin, että katsojan oli vaikea aina tietää, mikä oli totta ja mikä ei. Esiintyjinä oli tuttujen ja tuntemattomampien ammattinäyttelijöiden lisäksi myös amatöörejä.


title: Hepskukkuu

text: "Hepskukkuuta" pidettiin outona ja loukkaavanakin, mikä Jukka Kajavan ja Ilse Raution mukaan johtui siitä, että sarja oli suomalaisittain aikaansa edellä. Heistä ohjelmalle jäi liian huono maine.


title: Hepskukkuu

text: "Hepskukkuusta" on peräisin Village Peoplen ”Y.M.C.A.”-hittiä suomeksi esittänyt sketsi ”NMKY”, josta tuli elokuussa 2007 hetkeksi maailman katsotuin YouTube-video. Videolla esiintyy laulaja ”Gregorius”, Olli Ahvenlahden orkesteri sekä Jari Samulinin tanssiryhmä.


title: Gräsan kartano

text: Gräsan kartano oli Espoon ensimmäinen rälssi eli maaverosta vapautettu tila. Se sijaitsi nykyisten Olarin ja Niittykummun kaupunginosissa; aiemmin alue tunnettiin nimellä Olarsby. Gräsa luetaan yhdeksi Espoon tärkeimmistä kartanoista. Se sai rälssioikeuden todennäköisesti 1400-luvun jälkipuoliskolla. Asutusta Gräsan alueella on saattanut olla jo 1300-luvun alkupuoliskolla.


title: Gräsan kartano

text: Gräsa tunnettiin alkuaan nimellä Haldensböle omistajansa Haldenin mukaan. 1600-luvulle tultaessa Gräsan kartanoon kuuluivat kaikki Olarsbyn talot, tuolloin kartanon omisti Hammarstiernan suku. Seudun rannikkokylien asukkaita kutsuttiin tuohon aikaan yleisesti gräsalaisiksi. Vuonna 1683 rälssi peruttiin ja Gräsasta tehtiin säteri. Hammarstiernan sukuun kuuluneen Margaretan vanhin poika Erik Hyttner omisti Gräsan vuodesta 1698 vuoteen 1736. Hän lahjoitti Espoon kirkkoon malmisen kynttiläkruunun. Hyttnerin kuoleman jälkeen perhe myi kartanon. Seuraavia omistajia olivat jahtimestari Johan Henrik Amnorin, eversti Herman Fleming, everstiluutnantti Otto Wilhelm Lode puolisonsa Catarina Flemingin kautta ja edellisten poika, maaherra Johan Herman Lode.


title: Gräsan kartano

text: Gräsan kartanon pitkäaikaisiin omistajiin kuului jahtimestari Amnorinin poika, kapteeni Amnorin, joka omisti sen 1780-luvulta aina 1830-luvulle. Hänen jälkeensä tilan omisti kihlakunnantuomari Johan Agricola. Kartanon viimeiseksi kukoistusajaksi on kutsuttu vuosia 1906–1911, jolloin tilan omisti kauppias Wilhelm Bensow. Hänen rakennuttamansa navetta on edelleen olemassa, myös 1870-luvulla rakennettu vilja-aitta on säilynyt. Gräsan päärakennus sitä vastoin on purettu ja sen paikalle on rakennettu Olarin kirkko. Kirkkoa ympäröivät puut ovat alun perin olleet osa päärakennuksen puutarhaa.


title: Gräsan kartano

text: Gräsa oli yksi eteläisen Espoon viidestä alkukylästä, muut neljä olivat Espaby, Karvasmäki, Kaukalaksi ja Finnevik.


title: Gräsan kartano

text: Gräsan nimi on säilynyt useissa yhteyksissä, kuten Gräsanoja ja Gräsan uurnalehto.


title: Gräsan kartano

text: Espoon kadonneita kartanoita


title: Kivi (romaani)

text: Kivi on Hannu Mäkelän vuonna 2010 ilmestynyt romaani.


title: Kivi (romaani)

text: "Parnasson" Tuomas Juntusen mukaan ""Kivi" on kiinnostava ja nautittavakin romaani". Teos jää kuitenkin hieman latteaksi. Mäkelän leikittelevä kirjoitusasu ei yllä Aleksis Kiven tasolle, vaikkakin tyylin persoonallisuus "kiehtoo ja viihdyttää lähes siinä missä Kiven oma teksti".


title: Antiikin Thessalonike

text: Thessalonike (, ; myös ja , usein "Tessalonika"; ) oli antiikin aikana hellenistisellä ja roomalaisella kaudella pohjoisen Kreikan merkittävimpiä kaupunkeja. Kaupunki perustettiin hellenistisen kauden alussa vuonna 316/315 eaa. Se oli tämän jälkeen Makedonian valtakunnan keskuksia. Roomalaisella kaudella se toimi Macedonian provinssin pääkaupunkina. Thessalonike oli kristinuskon varhaisia keskuksia, ja säilyi läpi bysanttilaisen keskiajan kehittyen nykyiseksi Thessalonikin kaupungiksi.


title: Antiikin Thessalonike

text: Thessalonike sijaitsi, samoin kuin nykyinen kaupunki, Thermainlahden pohjukassa Khalkidiken niemimaan juuressa. Sen alue oli alun perin Mygdonian maakuntaa. Thessaloniken akropolis eli yläkaupunki oli rakennettu ylemmäksi kukkulalle, jossa keskiajalla sijaitsi Heptapyrgion-linnoitus, ja joka on myös nykyisen Thessalonikin Áno Pólia eli vanhaa yläkaupunkia. Alakaupunki sijaitsi rannikolla nykyisen kaupungin keskustan paikalla.


title: Antiikin Thessalonike

text: Thessalonike oli suoraan yhteydessä Aksios-joen alueen laajaan tasankoon kaupungin länsipuolella. Itäpuoliseen Strymon-joen tasankoon se oli yhteydessä Khalkidiken niemimaan kaulan poikki kulkevan solan kautta. Etäisyys länsipuolella sijaitsevaan Pellaan oli noin 43 kilometriä ja itäpuoliseen Amfipoliin noin 107 kilometriä. Sijaintinsa ansiosta Thessalonike oli luonnostaan Egeanmeren pohjoisrannikkoa itä-länsissuunnassa kulkevan tien reitillä, ja myöhemmin roomalaisen Via Egnatian reitillä. Kaupunki oli myös hyvä satamapaikka.


title: Antiikin Thessalonike

text:
Thessaloniken paikka on ollut asuttu jo varhasina aikoina, jolloin sen nimiksi mainitaan "Emathia" ja "Halia". Arkaaisella ja klassisella kaudella paikalla sijaitsi Thermen kaupunki ja kaupunkivaltio ("polis"). Se sai Thermainlahden tavoin nimensä alueen kuumista lähteistä.
400-luvun eaa. alkupuolen persialaissotien aikaan alue oli Persian valtaama. Kserkseen joukot leiriytyivät Thermen ja Aksios-joen väliselle alueelle, ja Persian laivasto purjehti alueella. Ateenalaiset valtasivat Thermen peloponnesolaissodan aikaan vuonna 421 eaa., mutta luovuttivat sen pari vuotta myöhemmin Perdikkas II:n Makedonialle.


title: Antiikin Thessalonike

text: Thessaloniken kaupungin perusti paikalle Makedonian kuningas Kassandros vuonna 316 tai 315 eaa. rakennuttamalla Thermen uudelleen. Hän nimesi kaupungin puolisonsa Thessaloniken, Filippos II:n tyttären ja Aleksanteri Suuren sisarpuolen, mukaan. Toisaalta kaupungin nimen alkuperäksi esitettiin myös, että sillä olisi kunnioitettu Filippoksen voittoa Thessaliasta; tämä tosin saattaa olla ennen kaikkea prinsessa Thessaloniken nimen alkuperä. Joka tapauksessa kaupungin myöhempinä aikoina tunnettu nimi oli peräisin makedonialaiselta, hellenistiseltä kaudelta, eikä se ollut käytössä vielä klassisella kaudella. Uusi nimi esiintyy ensimmäisen kerran Polybioksella.


title: Antiikin Thessalonike

text: Thessaloniken perustaminen ajoittuu samaan aikaan kun Kassandros rakennutti myös Kassandreian entisen Poteidaian paikalle. Thessalonike luotiin yhdistämällä alueen 26 varhaisempaa kaupunkia tai muuta asutusta yhdeksi ("synoikismos"). Näihin kuuluivat Thermen lisäksi muun muassa Aineia, Khalestre ja Kissos. Näitä kaupunkeja ei kuitenkaan välttämättä lakkautettu kokonaan, ja on joitakin viitteitä siitä, että nimi Therme olisi säilynyt olemassa myös Thessaloniken perustamisen jälkeen. Koska Thessaloniken kaupunki ei ollut olemassa vielä klassisella kaudella, se ei ollut koskaan varsinainen "polis" niin kuin edeltäjänsä.


title: Antiikin Thessalonike

text: Thessalonikesta tuli nopeasti yksi Makedonian valtakunnan keskeisimpiä kaupunkeja ja sotilastukikohtia, ja se korvasi Pellan valtakunnan pääsatamana. Se toimi keskuksena esimerkiksi Pyrrhosta vastaan käydyssä sodassa vuonna 273 eaa.


title: Antiikin Thessalonike

text:
Makedonian Roomaa vastaan käymien niin kutsuttujen makedonialaissotien aikana kaupunki oli Makedonian laivastotukikohtana. Se antautui roomalaisille Pydnan taistelun jälkeen vuonna 168 eaa. Roomalaiset jakoivat Makedonian alueen neljään osaan, ja Thessalonikesta tehtiin toisen osan pääkaupunki. Vuonna 146 eaa. kaupungista tehtiin yhdistetyn roomalaisen Macedonian provinssin pääkaupunki. Kaupungin kautta rakennettiin valtakunnan itä- ja länsiosia yhdistänyt päätie Via Egnatia noin 130 eaa.
Cicero asui Thessalonikessa maanpakonsa aikana vuonna 58 eaa. ja kulki sen kautta usein matkalla Kilikian provinssiinsa. Julius Caesarin kansalaissodassa 49–45 eaa. Thessalonike oli Pompeiuksen puolueen ja Rooman senaatin tukikohtana. Toisen triumviraatin sodassa Caesarin murhaajia vastaan vuonna 42 eaa. se oli voittaneiden Antoniuksen ja Octavianuksen puolella. Tämän johdosta kaupunki sai vapaakaupungin ("civitas libera") oikeudet, mistä alkoi sen kukoistuskausi. Kukoistukseen vaikutti myös kaupungin edullinen sijainti Rooman ja valtakunnan itäosien välisellä pääreitillä.


title: Antiikin Thessalonike

text: Vapaata Thessalonikea hallitsi ylimpänä kuusi virkamiestä nimeltä politarkit ("politarkhai"). Kaupungissa oli todennäköisesti myös neuvosto ja kansankokous. Kaupungin väkiluvun kuvataan antiikin lähteissä olleen suhteellisen suuri.


title: Antiikin Thessalonike

text: Thessalonikessa oli juutalainen siirtokunta, joka oli perustettu 1. vuosisadalla. Siitä tuli myös ensimmäisiä kristinuskon keskuksia. Apostoli Paavali saarnasi toisella lähetysmatkallaan vuosina 49–50 jaa. kaupungin synagogassa, ja laski perustan kirkolle kaupungissa. Juutalaisten häntä kohtaan osoittama vihamielisyys sai hänet kuitenkin pakenemaan Beroiaan. Paavali kirjoitti Thessaloniken kristityille kaksi kirjettä, ensimmäisen kirjeen tessalonikalaisille ja toisen kirjeen tessalonikalaisille. Kaupungin ensimmäiseksi piispaksi tuli Aristarkhos.


title: Antiikin Thessalonike

text: Gordianus III:n aikana vuonna 238–244 kaupunki sai "neokoroksen" arvon. Siitä tehtiin roomalainen kolonia Deciuksen aikana noin vuonna 250, mahdollisesti barbaarien hyökkäysten lisäännyttyä alueella. Tetrarkian aikana se toimi yhtenä pääkaupungeista. Galerius valitsi sen asuinpaikakseen tultuaan keisariksi vuonna 305. Kaupungin suojeluspyhäksi tuli siellä Galeriuksen aikana vuonna 306 marttyyrikuoleman kokenut Demetrios Mirhanvuodattaja. Konstantinus Suuri käytti kaupunkia tukikohtana Liciniusta vastaan.


title: Antiikin Thessalonike

text: Konstantinopolin perustamisen jälkeenkin kaupunki hallitsi Kreikan ja Makedonian alueita. Vuonna 441 tai 442 Thessalonikesta tuli myös Illyricumin provinssin pääkaupunki, koska hunnit uhkasivat aiempaa pääkaupunkia Sirmiumia.


title: Antiikin Thessalonike

text: Kaupunki kukoisti edelleen läpi bysanttilaisen ja osmanivallan ajan, ja on kehittynyt nykyiseksi Thessalonikin kaupungiksi. Se on Kreikan toiseksi suurin kaupunki ja kreikkalaisen Makedonian keskus.


title: Antiikin Thessalonike

text: Hellenistisen kauden Thessalonikesta on kaivettu suhteellisen vähän jäänteitä, koska roomalainen kaupunki ja myöhempi kaupunki on sijainnut aina samalla paikalla. Pääosa antiikin aikaisista jäänteistä kaupungissa on peräisin roomalaiselta myöhäisantiikin ajalta.


title: Antiikin Thessalonike

text: Akropolis ja kaupunginmuurit


title: Antiikin Thessalonike

text: Thessaloniken muurein ympäröity kaupunkialue kattoi suurin piirtein suorakulmiomaisen alueen. Kaupungin akropolis eli linnoituskukkula sijaitsi kaupunkialueen koillislaidalla noin 1,8 kilometrin päässä rannikosta. Linnoitus, jonka paikalle keskiajalla rakennettiin Heptapyrgion-linna, oli ympäröity muureilla. Koko kaupungin ympäröineet kaupunginmuurit etenivät akropoliilta kaupungin pohjois- ja länsipuolitse sekä itäpuolitse niin, että myös näiden itä- ja länsimuurien etäisyys toisistaan oli noin 1,8 kilometriä. Säilyneet muurit ovat pääosin myöhäisantiikkisia ja keskiaikaisia, mutta niiden oletetaan olevan rakennettu hellenistisen ajan muurien perustuksille.


title: Antiikin Thessalonike

text: Alakaupungin hellenistisen kauden rakennukset


title: Antiikin Thessalonike

text: Alakaupunki oli rakennettu hellenistisille kaupungeille tyypillisessä ruutuasemakaavassa. Sen korttelien (roomalaisittain "insula") koko oli noin 100 x 50 metriä. Myöhemmän agoran lähellä oli arkaaisella kaudella noin 500 eaa. rakennettu temppeli, joka oli siirretty muualta. Se on alkuperältään kytketty Thermeen mutta myös Aineiaan kaupunkiin. Temppeli edusti joonialaista tyyliä. Sen osia on löydetty useista paikoista nykyisen kaupungin keskustan alueelta.


title: Antiikin Thessalonike

text:
Kaupungin länsiosassa sijaitsi Serapeion eli Serapiin pyhäkkö, joka tunnetaan paremmin. Agoran pohjoispuolella sijaitsivat gymnasion ja stadion, jotka olivat todennäköisesti peräisin hellenistiseltä kaudelta.
Agora


title: Antiikin Thessalonike

text: Thessaloniken agora eli forum sijaitsi kaupungin keskellä. Se oli rakennettu roomalaisella kaudella 100-luvulla jaa. Agora oli kaupungin ruutuasemakaavassa kahden korttelin kokoinen. Se oli reunustettu kolmelta sivulta stoilla eli pylväshalleilla, ja sen itälaidalla oli odeion eli musiikkiteatteri, johon mahtui 400 katsojaa. Agoran yhteydessä olivat myös rahapaja sekä kaupunginarkiston rakennus. Etelälaidalla oli cryptoporticus, joka johti toiseen, agoran eteläpuolella olleeseen avoimeen tilaan.


title: Antiikin Thessalonike

text:
Galeriuksen palatsi
Suurikokoinen Galeriuksen palatsina tunnettu tetrarkkien palatsi sijaitsi kaupungin itälaidalla. Se rakennettiin 200- ja 300-lukujen jaa. taitteessa. Rakennus ulottui rannalta jopa noin 800 metriä sisämaahan, ja sen leveys oli noin 200 metriä, mikä tekee sen pinta-alaksi ainakin neliömetriä. Palatsin piha löydettiin 1960-luvulla, ja palatsiin liittyneen noin 30 metriä halkaisijaltaan olleen oktagonirakennuksen perustukset vuonna 1950. Rakennuskokonaisuuteen kuului hallintorakennukseksi tarkoitettu basilika sekä stoia. Palatsiin liittynyt hippodromi oli noin 400 metriä pitkä, ja siitä on kaivettu esiin joitakin osuuksia.


title: Antiikin Thessalonike

text:
Galeriuksen kaari
Galeriuksen kaari, joka tunnetaan nykyisin myös nimellä Kamára, on eräs Galeriuksen palatsista säilynyt osa. Galerius rakennutti sen vuonna 298 jaa. juhlistaakseen voittoaan Persian kuninkaasta Narsehista. Kaareen kuului alun perin kahdeksan porttiaukkoa, joista yksi suuri ja yksi pienempi ovat säilyneet. Niiden leveydet ovat noin 9,7 ja 4,9 metriä. Kaari oli koristeltu reliefeillä, joista osa on säilynyt. Kaaren jäänteet ovat yksi nykyisen Thessalonikin maamerkkejä.


title: Antiikin Thessalonike

text:
Rotunda
Rotunda on pyöreä rakennus, joka liittyi myös Galeriuksen palatsikompleksiin, ja on sen toinen säilynyt osa Galeriuksen kaaren ohella. Rakennus oli ilmeisesti tarkoitettu Galeriuksen mausoleumiksi, mutta sitä ei koskaan käytetty sellaisena. Toisaalta sitä on arveltu myös Zeuksen tai kabiirien temppeliksi. Rotundan halkaisija on noin 24,5 metriä. Bysanttilaisella ajalla rakennus toimi kirkkona ja osmanivallan aikana moskeijana, jolloin siihen lisättiin minareetti.


title: Antiikin Thessalonike

text:
Muut löydökset
Varhaisen roomalaisen kauden rakennuksiin kuuluu muun muassa Ciceron mainitsema Questorium. Arkaaisen kauden temppelin paikka agoran lähellä oli roomalaisella kaudella todennäköisesti keisarikultin käytössä.


title: Antiikin Thessalonike

text: Kaupungin länsiosassa itä-länsisuuntaisen tien päässä oli noin vuonna 150 rakennettu portti, joka säilyi pystyssä vielä vuoteen 1874 saakka. Noin vuonna 150 kaupungiin rakennettiin myös pylväikkö, jonka karyatidia muistuttavat pylväät oli koristeltu toiselta puolelta Ganymedestä, dioskuureja, Auraa ja Nikeä sekä toiselta puolelta Ledaa, Ariadnea, Dionysosta ja mainadia esittäneillä reliefeillä.


title: Antiikin Thessalonike

text: Useista paikoista nykyisen kaupungin alueelta on löydetty roomalaisten talojen jäänteitä ja niiden koristeellisia lattiamosaiikkeja. Kaupunginmuurien ulkopuolelta on löydetty sekä hellenistisen että roomalaisen kauden hautoja.


title: Antiikin Thessalonike

text: Esinelöydöt


title: Antiikin Thessalonike

text: Thessaloniken alueelta ennen vuotta 1912 tehdyt esinelöydöt ovat pääosin Istanbulin arkeologisessa museossa Turkissa. Tämän jälkeen tehdyt esinelöydöt ovat puolestaan Thessalonikin arkeologisessa museossa.


title: Aineia

text: Aineia (, ) oli antiikin aikainen kaupunki ja kaupunkivaltio ("polis") Khalkidiken niemimaalla Kreikassa. Se sijaitsi niemimaan länsirannikolla nykyisen Thermaïkóksen kunnan alueella lähellä nykyisiä Néa Michaniónan kaupunkia ja Angelochórin kylää.


title: Aineia

text: Livius kuvaa Aineian sijainneen Pydnaa vastapäätä ja noin 15 roomalaisen mailin päässä Thessalonikesta. Se sijoitetaan pienelle kukkulalle niemen, jonka nykyinen nimi on Megálo Karampournoú (Karabournoú), etelärannikolle Thermainlahden (nyk. Thermaïkóslahti) rannikolle. Niemi muodostaa Khalkidiken (nyk. Chalkidikí) niemimaan luoteisimman pään.


title: Aineia

text: Kreikkalaisessa mytologiassa kaupungin perustajana pidettiin Aineiasta, josta paikka myös sai nimensä. Kaupungin paikka on ollut asuttu viimeistään varhaisella rautakaudella noin 1000–800 eaa. Historiallisella ajalla Aineias oli mahdollisesti Korintista tulleiden asuttajien perustama siirtokunta. Se löi hopearahaa jo 500-luvulla eaa. Kaupungin kansalaisesta käytettiin etnonyymiä "Aineatēs" ().


title: Aineia

text: Herodotos mainitsee Aineian. Klassisella kaudella 400-luvulla eaa. kaupunki kuului Ateenan johtamaan Deloksen meriliittoon. Myöhemmin alue tuli osaksi Makedonian valtakuntaa. Aineia oli olemassa vielä hellenistisen kauden lopulla Makedonian roomalaisia vastaan käymien sotien aikaan, mutta suurin osa sen väestöstä oli ilmeisesti siirretty Thessalonikeen sen perustamisen 316/315 eaa. jälkeen.


title: Aineia

text: Kaupungin paikalla on suoritettu vain vähän arkeologisia kaivauksia. Aineian oletetaan olleen Thessalonikessa myöhemmin sijainneen marmorisen, arkaaisella kaudella noin 500 eaa. rakennetun temppelin alkuperäinen sijaintipaikka, joskin temppeli on yhdistetty myös Thermeen. Dionysios Halikarnassoslaisen mukaan Aineiassa oli Afroditelle omistettu temppeli.


title: Khalestre

text: Khalestre (, myös , ) oli antiikin aikainen kaupunki ja kaupunkivaltio ("polis") Mygdoniassa Kreikassa. Se sijaitsi lähellä Aksios-jokea, ja sijoitetaan nykyisen Déltan kunnan alueelle lähelle nykyistä Chalástran kaupunkia.


title: Khalestre

text: Khalestren historiasta ei tiedetä paljoakaan. Herodotos mainitsee sen, ja sen kansalaisesta tiedetään käytetyn etnonyymiä "Khalestreos" (). Khalestre oli yksi niistä kaupungeista, joka yhdistettiin vuonna 316/315 eaa. perustetuksi Thessalonikeksi, jolloin väestö siirrettiin sinne.


title: Khalestre

text: Nykyinen Chalástran kaupunki on ottanut nimensä antiikin ajan kaupungista vuonna 1926.


title: Kissos

text: Kissos (, ) oli antiikin aikainen kaupunki ja kaupunkivaltio ("polis") Khalkidiken niemimaalla Kreikassa. Se sijoitetaan nykyisen Néa Propontídan kunnan alueelle lähelle nykyistä Lákkoman kylää.


title: Kissos

text: Kissos sijaitsi Khalkidiken (nyk. Chalkidikí) niemimaan luoteisrannikon läheisyydessä lähellä samannimistä vuorta, joka tunnetaan nykyisin nimellä Chortiátis, itään Aineian kaupungista. Kaupungin kansalaisesta käytettiin etnonyymiä "Kisseitēs" (). Kissos oli yksi niistä kaupungeista, joka yhdistettiin vuonna 316/315 eaa. perustetuksi Thessalonikeksi, jolloin väestö siirrettiin sinne.


title: Kissos

text: Kissosta on joskus ehdotettu samaksi kaupungiksi kuin Kithas ja Skithai, mutta nykyään näitä kolmea pidetään erillisinä paikkoina.


title: Therme

text: Therme (, myös ja ) oli antiikin aikainen kaupunki ja kaupunkivaltio ("polis") Mygdoniassa Kreikassa. Se sijaitsi Thermainlahden rannalla lähellä myöhempää Thessaloniken kaupunkia (ja nykyistä Thessalonikia).


title: Therme

text: Thermen paikka on ollut asuttu viimeistään keskisellä helladisella ja mykeneläisellä kaudella noin 2000–1100 eaa. Se oli asuttuna myös varhaisella rautakaudella 1100–800 eaa. sekä edelleen arkaaisella ja klassisella kaudella. Seudulla olleen asutuksen varhaisiksi nimiksi mainitaan "Emathia" ja "Halia". Thermen polis perustettiin paikalle arkaaisella kaudella noin 600-luvulla eaa. Se oli alun perin mahdollisesti kreikkalaisten asuttajien perustama siirtokunta, ja sai Thermainlahden tavoin nimensä alueen kuumista lähteistä.


title: Therme

text: 400-luvun eaa. alkupuolen persialaissotien aikaan seutu oli Persian valtaama. Kserkseen joukot leiriytyivät Thermen ja Aksios-joen väliselle alueelle, ja Persian laivasto purjehti alueella. Herodotos kertoo, että Kserkses katseli Thermestä Olympos- ja Ossa-vuorten välisen solaan suuntaan, ja sai ajatuksen hyökätä eteläisempään Kreikkaan tätä kautta.


title: Therme

text: Polis oli olemassa vielä klassisella kaudella, joskin tuolloin jo osana Makedonian valtakuntaa. Ateenalaiset valtasivat Thermen peloponnesolaissodan aikaan vuonna 421 eaa., mutta luovuttivat sen pari vuotta myöhemmin Perdikkas II:lle.


title: Therme

text: Thessaloniken kaupungin perusti paikalle Makedonian kuningas Kassandros hellenistisen kauden alussa vuonna 316/315 eaa. Kaupunki luotiin rakennuttamalla Therme uudelleen. Thermen lisäksi siihen yhdistettiin myös muita alueen kaupunkeja ja asutuksia. Therme ei kuitenkaan välttämättä lakannut kokonaan olemasta, sillä sen nimi vaikuttaa säilyneen käytössä myös Thessaloniken perustamisen jälkeen.


title: Therme

text: Nykyinen Thérmin kaupunki Thessalonikin kaakkoispuolella on ottanut nimensä antiikin ajan kaupungista vuonna 1926.


title: Therme

text: Therme vaikuttaa olleen useasta asutuksesta koostunut yhteenliittymä. Sen ytimen oletetaan sijainneen ainakin alun perin kukkulalla, jonka arkeologinen kohde tunnetaan nykyisin nimellä Toúmpa (Lófos Toúmpa/Toúmba, ). Paikka löydettiin vuonna 1895, ja se sijaitsee kukkulasta nimensä saaneessa Toúmpan kaupunginosassa nykyisen Thessalonikin kaupungin kaakkoisosassa. Kukkula on pieni kartionmuotoinen rauniokukkula, jonka paikka on ollut asuttu keskiseltä helladiselta kaudelta noin 2000 eaa. aina klassisen kauden lopulle 300-luvulle eaa. saakka. Varhaisempi asutus oli itse kukkulalla, ja antiikin aikana se levisi myös kukkulan lähiympäristöön. Yksittäisiä rakennuksia on löydetty noin 500 metrin säteeltä kukkulasta. Lisäksi on löydetty laajoja hautausmaa-alueita.


title: Therme

text: Arkaaisella kaudella 700- tai 600-luvulla kaupungin painopiste vaikuttaa siirtyneen enemmän rannikolle nykyisen Kalamarián kaupungin alueella olevalle Karampournákin (Karabournákin) niemelle (). Sieltä on löydetty Thermainlahden alueen tuon ajan merkittävimmän sataman jäänteitä. Esinelöytöjen perusteella kaupunki on ollut yhteyksissä ajan muihin merkittäviin keskuksiin Egeanmeren alueella, kuten Ateenaan ja Korinttiin sekä Euboian kaupunkeihin.


title: Therme

text: Thessalonikessa olleen, arkaaisella kaudella noin vuonna 500 eaa. rakennetun joonialaista tyyliä edustaneen suurikokoisen marmorisen temppelin on ehdotettu sijainneen alun perin Thermessä. Sen osia on löydetty eri paikoista nykyisen Thessalonikin keskustasta, ja se vaikuttaa olleen niin kutsuttu ”vaeltava temppeli”, toisin sanoen se on välillä siirretty eri paikkaan. Thermen lisäksi se on yhdistetty kuitenkin myös läheiseen Aineian kaupunkiin.


title: Thermai

text: Thermai (, ) viittaa nimenä kuumiin lähteisiin. Se voi viitata myös seuraaviin:


title: MC Ride

text: MC Ride, oikealta nimeltään Stefan Corbin Burnett, on Yhdysvaltalainen rap artisti sekä taiteilija. Parhaiten MC Ride tunnetaan Death Gripsin keulahahmona ja laulajana.


title: MC Ride

text: Stefan Burnett opiskeli kuvataidetta Hamptonin yliopistossa Virginiassa. Lopetettuaan koulun kesken hän alkoi tekemään musiikkia yhdessä Young G.n ja veljensä Swank Daddyn kanssa Fyre nimisessä hip hop kollektiivissa. Burnett esiintyi tuolloin taiteilijanimellä Mxlplx kunnes Fyre lopetti Burnettin veljen mentyä naimisiin. Tämän jälkeen Burnett työskenteli ravintolassa ja harjoitti taidetta.


title: MC Ride

text: 2010 Burnett perusti naapurinsa Zach Hillin kanssa Death Grips-nimisen kokeellisen ja aggressiivisen hip hop bändin jonka jäseneksi liittyi myöhemmin myös Andy Morin. Samana vuonna bändi julkaisi omakustantaisen debytti EPnsä "Death Grips" ja heti perään "Exmilitary" mixtapen jonka Metacritic arvosteli 82 pistein. 2012 yhtye julkaisi esikoisalbuminsa "The Money Store."


title: MC Ride

text: 2014 Death Grips ilmoitti lopettavansa mutta jatkoi toimintaansa seuravana vuonna. Yhtye on julkaissut viisi studio albumia, kolme EPtä sekä yhden mixtapen ja soundtrackin.


title: MC Ride

text: MC Ride on tunnettu aggressiivisesta, synkästä ja intensiivisestä lavaesiintymisestään sekä hardcore punk spoken word tyylistään räpätä. Lyriikoissaan hän käsittelee muun muassa seksiä, huumeita, kuolemaa, vihaa, hulluutta, okkultismia ja vainoharhaisuutta. The A.V. Club kirjoitti "The Money Storea" käsittelevässä artikkelissaan että ""MC Ride’s voice is just another instrument of abrasion as he hollers in a voice so tattered and blown-out it must physically pain him.""


title: Perdikkas

text: Perdikkas () voi viitata seuraaviin henkilöihin:


title: Koyukukin luonnonpuisto

text: Koyukukin luonnonpuisto () on 14 000 neliökilometrin laajuinen luonnontilainen alue Alaskassa. Se on Koyukukjoen tulvatasangolla. Seudulla on mm. metsää ja tulvatasankoa. Petoeläimiä ovat mm. ilves, susi, karhu ja kettu. Jopa 450 000 karibua muuttaa joka vuosi alueen läpi. Alueella on myös eräs Alaskassa melko harvinainen suuri Nogahabaran hiekkadyynikenttä, jonka pinta-ala on hieman yli 60 km².


title: Mauno Kangas

text: Mauno Kangas (20. kesäkuuta 1907 Karjalohja – 14. joulukuuta 1994 Helsinki) oli suomalainen kivenveistäjä. Kangas toimi perustamansa Someron kivenveistämön johtajana vuodesta 1937 kuolemaansa asti. Kankaan johdolla toteutettiin 1950-1960-luvuilla useita sankaripatsaita ja Karjalaan jääneiden muistomerkkejä. Kuvanveistäjiä, joiden kanssa Kangas teki yhteistyötä, olivat Aarre Aaltonen, Eila Hiltunen, Lauri Leppänen, Veikko Leppänen, Essi Renvall, Viljo Savikurki, Aukusti Veuro, Matti Visanti ja Ilmari Wirkkala. Kankaan omina töinä mainitaan hieman vaihtelevasti ainakin Karjalaan jääneiden vainajien muistomerkki Järvenpäässä, sankaripatsas Suomusjärvellä sekä vuoden 1918 muistomerkit Lohjalla ja Karjalohjalla.


title: 3Com

text: 3Com oli yhdysvaltalainen elektroniikkavalmistaja, joka tunnettiin erityisesti verkkolaitteistaan.


title: 3Com

text: Yhtiön perustivat Robert Metcalfe, Howard Charney, Bruce Borden ja Greg Shaw vuonna 1979. Bill Krause värvättiin Hewlett-Packardilta yhtiön toimitusjohtajaksi 1981 kun se sai rahoitusta pääomasijoittajilta. Yhtiön pääkonttori oli Santa Clarassa Kaliforniassa.


title: 3Com

text:
3Com keskittyi ethernet-verkkojen tekniikkaan. Metcalfe oli ollut kehittämässä ko. tekniikkaa. Tuotteisiin kuuluivat verkkokortit PC:lle, kytkimet, reitittimet ja langattomat tukiasemat.
3Com kehitti 1980-luvulla myös verkkopalvelinohjelmistoja kuten 3+Share, jonka korvasi Microsoftin kanssa kehitetty LAN Manager, joka kilpaili Novell NetWaren kanssa. 3Com jätti palvelinohjelmistot 1991. Vuonna 1986 yhtiö julkaisi levyttömän 3Station-verkkotietokoneen, jossa käytettiin Intel 286-suoritinta.
Yhtiö perusti Huawein kanssa H3C Technologies Co., Limited -yhteisyrityksen ja osti sen kokonaan 2007. Näin 3Com sai jalansijan myös Kiinan markkinoilla. Yhtiö kehitti myös tietoturvaohjelmistoja tuotemerkillä TippingPoint.


title: 3Com

text: Huhtikuussa 2010 Hewlett-Packard sai päätökseen 3Comin oston, eikä sitä ole enää erillisenä yksikkönä, eikä sen tavaramerkki ole käytössä.


title: Lentokoneruoka

text: Lentokoneruoka on lentokoneen matkustajille lennon aikana tarjoiltavaa ruokaa. Ruoan ja muiden tarjoilujen määrä, laatu ja hinta vaihtelevat lentoyhtiön, matkustusluokan ja lennon pituuden mukaan. Lyhyellä lennolla turistiluokassa saatetaan tarjoilla vain juomia ja naposteltavaa, kun taas kaukolennon ykkösluokassa matkustava voi saada jopa seitsemän ruokalajin lämpimän aterian.


title: Lentokoneruoka

text: Syyskuun 11. päivän terrori-iskujen lentoliikenteelle aiheuttamien talousvaikeuksien sekä kiristyneen hintakilpailun myötä monet lentoyhtiöt, kuten Finnair sekä British Airways, ovat luopuneet ilmaisesta ruokatarjoilusta lyhyillä lennoilla.


title: Lentokoneruoka

text: Ensimmäiset lentokoneruoat tarjoiltiin Handley Page Transportin lennolla Lontoosta Pariisiin 11. lokakuuta 1919, jolloin tarjolla oli eväslaatikoita kolmen šillingin hintaan. Ruokatarjoilu lennoilla yleistyi kuitenkin vasta 1930-luvulla. Aluksi valikoimiin kuului kylmiä voileipiä, mutta 1930-luvun puolivälin jälkeen myös lämmintä ruokaa alettiin tarjoilla. United Airlines asensi ensimmäisenä lentoyhtiönä koneisiinsa tarjoomot lämpimän ruoan tarjoilemiseksi vuonna 1936.


title: Lentokoneruoka

text: Alkuaikojen lämpimät ateriat olivat erityisesti nykyiseen lentokoneruokaan verrattuna tasokkaita: tarjolla saattoi olla esimerkiksi lampaankyljyksiä, naudanpaistia, perunoita, shamppanjaa ja kaviaaria. Aterioista kuitenkin valitettiin, koska lentokoneessa niistä ei saatu tarpeeksi laadukkaita. 1930-luvun lopulla ja 1940-luvun alussa jotkin yhdysvaltalaiset lentoyhtiöt antoivat matkustajilleen mahdollisuuden käydä lentoaseman ravintolassa syömässä teknisten välilaskujen aikana. Nämä ateriat alkoholi- ja savuketarjoiluineen kuuluivat matkalipun hintaan. Lentomatkustamisen suosion kasvaessa ja matkustajien määrän ylittäessä lentokenttäravintoloiden kapasiteetin lentoyhtiöiden oli pakko alkaa taas panostaa tarjoiluun lennolla. Moni perusti oman catering-yhtiön tai ulkoisti ateriat ulkopuolisille yrityksille.


title: Lentokoneruoka

text: Ilmailun kulta-ajaksikin kutsutulla 1950-luvulla lentokoneruoka tarjoiltiin pöytäliinoilta ja syötiin hopeoiduin aterimin. Erityisesti Yhdysvalloissa, jossa lentolippujen hinnat olivat säännellyt, lentoyhtiöt panostivat ruokatarjoiluun, sillä kiinteillä lippujen hinnoilla se oli usein ainoa tapa erottua kilpailijoista. Tilanne alkoi muuttua 1970-luvulla, kun ilmailualan säännöstely poistettiin. Siitä eteenpäin halvasta hinnasta alkoi hiljalleen tulla tärkeämpi kuin tasokkaasta ruokatarjoilusta. Lentokoneruoasta alkoikin tulla säästökohde. Väitetään, että American Airlinesin silloinen toimitusjohtaja Robert Crandall vähensi vuonna 1987 yhtiön vuotuisia menoja 40 000 dollarilla antamalla määräyksen laittaa jokaiseen ykkösluokassa tarjoiltuun salaattiin yhden oliivin vähemmän.


title: Lentokoneruoka

text: Säästöt kiihtyivät entisestään syyskuun 11. päivän terrori-iskujen lentoliikenteelle aiheuttamien talousvaikeuksien sekä kiristyneen hintakilpailun myötä. Samalla lentoyhtiöt vaihtoivat metalliset ruokailuvälineet muovisiin. 2000-luvulla monet lentoyhtiöt, kuten British Airways ja Finnair, ovat luopuneet kokonaan ilmaisesta ruokatarjoilusta lyhyillä lennoilla.


title: Lentokoneruoka

text: Erityisesti turistiluokassa tarjoiltavaa lentokoneruokaa pidetään tasoltaan kehnona, jopa vastenmielisenä. Yksi suurimmista ongelmista on ruoan mauttomuus. Se johtuu osaltaan lentokoneen paineistetusta ja kuivasta ilmasta. Korkeampi ilmanpaine vähentää makunystyjen herkkyyttä ja kuiva ilma kuivattaa nenäonteloita, mikä heikentää kykyä aistia makuja ja hajuja. Tämän vuoksi lentoyhtiöt suosivatkin lentokoneruoassa voimakkaita makuja, kuten suolaisia muhennoksia tai mausteisia curryruokia. Lisäksi ilmanalan vaikutus on pyritty huomioimaan niin, että ruokia maistetaan lennolla, jotta saadaan todellinen kuva niistä. Jotkut lentoyhtiöt ovat jopa asentaneet keittiöihinsä painekammioita, joissa ruokaa on helpompi kokeilla.


title: Lentokoneruoka

text: Ongelmia lentokoneruoan laadulle aiheuttavat lisäksi logistiikka ja kustannukset. Ruoka valmistetaan muualla, pidetään lämpimänä ja kuumennetaan lennolla useita tunteja valmistamisen jälkeen. Pitkä lämpimänä pitäminen vahingoittaa lihan proteiineja, saa vihannekset nuutumaan ja jotkin tärkkelykset pilkkoutumaan. Lisäksi koneiden uunit ovat usein täynnä ruokaa eivätkä saa annoksia lämmitettyä tasaisesti. Pitkän säilytysajan vuoksi ruoat menevät helposti vetisiksi, elleivät ne ole hyvin kuivia. Kaikki tämä vaikuttaa negatiivisesti tarjoiltavan ruoan laatuun.


title: Lentokoneruoka

text: Laadun parantaminen vaatisi suuria investointeja eikä olisi järkevää, sillä matkustajien valintoihin kaikkein eniten vaikuttavat lippujen hinnat nousisivat liikaa.


title: Lentokoneruoka

text: Lentokoneissa tarjottavat ruoka-annokset on valmistettava maan pinnalla ja toimitettava koneeseen ennen lentoa. Tyypillisesti ruoasta vastaa joko lentoyhtiön oma catering-osasto tai ulkopuolinen yhtiö. Suurimpia, maailmanlaajuisesti toimivia catering-yhtiöitä ovat saksalainen LSG Sky Chefs ja sveitsiläinen Gate Gourmet. Suomalaisia catering-yhtiöitä ovat Finnair Kitchen ja Vantaa Catering Services.


title: Lentokoneruoka

text: Lentokoneruoka suunnitellaan catering-yhtiöissä matkustajien mielipiteiden pohjalta. Ruoat jaetaan usein aasialaisiin ja länsimaisiin, sillä kunkin alueen asukkaat ovat tottuneet oman alueensa makuihin. Annoksen suunnitteluun voi kulua jopa puoli vuotta. Suunnittelussa tärkeää on makujen lisäksi turvallisuus, sillä pilaantuneen tai saastuneen ruoan matkustajille aiheuttamat seuraukset voivat olla vakavat. Näin kävi vuonna 1992, kun Aerolíneas Argentinasin lennolla 386 Buenos Airesista Los Angelesiin tarjoiltiin koleran saastuttamia katkarapuja. Ainakin 65 matkustajaa sairastui, ja heistä yksi kuoli. Catering-yhtiöt ja lentoyhtiöt ovatkin kehittäneet alalle ohjeistukset ruoan turvalliseen valmistukseen. Niitä julkaisee kansainvälinen lentopalveluliitto IFSA (International Flight Services Association).


Luettelo Oripään julkisista taideteoksista ja muistomerkeistä sisältää Oripään kunnassa olevat pysyvät patsaat, muistomerkit ja muistolaatat.


Luettelo Loviisan julkisista taideteoksista ja muistomerkeistä sisältää Loviisan kaupungissa olevat pysyvät patsaat, muistomerkit ja muistolaatat. Loviisaan on liitetty Pernajan, Liljendalin ja Ruotsinpyhtään kunnat.


title: Jean-Prince Mpandi

text: Jean-Prince Mpandi (myös Jean-Pierre/ Pandi), n. 1966 – 12. elokuuta 2016, Tšimbulu, Länsi-Kasai, Kinshasan Kongo) oli kinshasankongolainen bajila-kasanga-heimon johtaja, joka vastusti Kongon presidentin Joseph Kabilan hallintoa. Hänen heimonimensä oli Kamwina Nsapu (VI) (myös "Kamwena, Kamuina tai Kamina)" (suom. 'Musta Muurahainen').


title: Jean-Prince Mpandi

text: Mpandi opiskeli maatalousteknologiaa Lubumbashissa, mutta keskeytti opinnot.


title: Jean-Prince Mpandi

text: 1990-luvulla Mpandi teki kauppaa timanteilla, mutta joutui vuonna 2000 lähtemään maanpakoon, koska häntä epäiltiin timanttikaupoissa petoksesta.


title: Jean-Prince Mpandi

text: Vuosina 2004–2005 Mpandi perusti Kasain Tshikapaan kansanparannusta tarjoavan terveysaseman. Mpandin mukaan hän oli oppinut parannustaitoja kiinalaisilta parantajilta. Välillä Mpandi sanoi käyneensä Kiinassa, välillä kertoi olevansa eläinlääkäri. Mpandi asui myös Sambiassa ja Etelä-Afrikassa.


title: Jean-Prince Mpandi

text: Mpandi ryhtyi heimonsa johtajaksi vuoden 2012 lopussa. Hänen edeltäjänsä, entinen Zairen armeijan eversti Anaclet Kabeya Mupala, oli kuollut muutamaa kuukautta aiemmin epäilyttävissä oloissa. Siirtyessään johtajaksi Mpandi otti nimekseen heimojohtajien perinteisen nimen Kamwina Nsapu. Hänestä tuli kuudes Kamwina Nsapu. Hänellä oli oma aseistautunut ryhmä. Ryhmäläisistä puolet oli vuonna 2017 alle 14-vuotiaita. Hallitus syytti Nsapun joukkoja huumeiden käytöstä.


title: Jean-Prince Mpandi

text: Valtion viranomaiset kieltäytyivät huhtikuussa 2016 tunnustamasta Mpandia Kamwina Nsapuksi eli bajila-kasangojen johtajaksi. Hallitus päätti nimittää hänen tilalleen toisen heimojohtajan. Kamwina-nsaput aloittivat vastarinnan. Nsapu haastoi Kabilan ja hänen hallituksensa toiminnan. Kesäkuussa hän vannoi vapauttavansa kotimaakuntansa Keski-Kasain valtion turvallisuusjoukoista, joita hän syytti väärinkäytöksistä  asukkaita kohtaan. Nsapu hyökkäsi paikallista poliisia vastaan.


title: Jean-Prince Mpandi

text: Hallituksen armeija hyökkäsi 12. elokuuta 2016 Nsapun kotiin ja surmasi hänet.


title: Jean-Prince Mpandi

text: Sotilaat turmelivat Nsapun ruumista ja varastivat hänen uskonnolliset vallan tunnuksensa. Se oli isku Kamuina Nsapun jäsenille, jotka uskovat perinteiseen kongolaiseen mystiikkaan. Kannattajat vannoivat kostavansa murhan ja vaativat viranomaisia kaivamaan ruumiin ylös haudasta, koska Nsapua ei ollut haudattu perinteen mukaisesti.


title: Jean-Prince Mpandi

text: Nsapun kannattajat tekivät kostoiskuja hallitusta vastaan, mistä seurasi Kasain alueella käytävä sisällissota. Heinäkuussa 2017 sodassa oli katolisen kirkon mukaan kuollut yli 3 000 ihmistä. Aiempien tietojen mukaan arvioidaan, että Kasain alueelta on paennut sotaa 1,3 miljoonaa ihmistä.


title: Jean-Prince Mpandi

text: Sisäministeriön mukaan Nsapun ruumis palautettiin hänen perheelleen 15. huhtikuuta 2017, jolloin myös hautaus tapahtui. Nsapun perhe ilmoitti lopettavansa taistelut ja muut väkivaltaisuudet. Sisäministeriön mukaan kamwina-nsapu-joukot nimittivät Mpandin seuraajaksi Jacques Kabeya Ntumban.


Luettelo Lohjan julkisista taideteoksista ja muistomerkeistä sisältää Lohjan kaupungissa olevat pysyvät patsaat, muistomerkit ja muistolaatat. Lohjan kaupunkiin on liitetty Lohjan maalaiskunta sekä Sammatin, Karjalohjan, Nummen ja Pusulan kunnat.


Luettelo Lopen julkisista taideteoksista ja muistomerkeistä sisältää Lopen kunnassa olevat pysyvät patsaat, muistomerkit ja muistolaatat.


title: William Wrenn

text: William Wrenn (s. 16. maaliskuuta 1991 Anchorage, Alaska, Yhdysvallat) on yhdysvaltalainen jääkiekkopuolustaja, joka pelaa Saksan DEL-liigan Grizzlys Wolfsburgissa. Hänet on yleisesti tunnettu pelityyliltään puolustavana puolustajana. Wrenn laukoo oikealta.


title: William Wrenn

text: Wrenn aloitti jääkiekkoilun kotikaupungissaan Alaskan Anchoragessa. Hän pelasi joukkueensa kanssa turnausta Kaliforniassa, jossa vieraili NHL-joukkue Mighty Ducks of Anaheimin apuvalmentajana ja Los Angelesissa juniorivalmentajana työskennellyt Newell Brown. Brown houkutteli Wrennin Los Angeles Selectsin joukkueeseen, jonne hän siirtyi 14-vuotiaana kaudeksi 2005–2006. Vuodet 2007–2009 Wrenn pelasi Yhdysvaltain maajoukkueen kehitysohjelman mukana.


title: William Wrenn

text: San Jose Sharks varasi Wrennin toisella kierroksella 43. pelaajana . Hän siirtyi kaudeksi 2009–2010 Denverin yliopistojoukkueeseen. Kesken kauden 2010–2011, tammikuussa 2011 Wrenn päätti kuitenkin jättää yliopiston ja siirtyi WHL-junioriliigan Portland Winterhawksiin. Hän koki liigan paremmaksi vaihtoehdoksi kehittyä jääkiekkoilijana. Wrenn eteni joukkueen kanssa aina Ed Chynoweth Cup -finaaleihin saakka, mutta mestaruuden vei kuitenkin Kootenay Ice otteluvoitoin 4–1. Kaudella 2011–2012 hän jatkoi Winterhawksissa "yli-ikäisenä" ja nousi joukkueen kapteeniksi. Wrenn eteni jälleen joukkueen kanssa finaaleihin, jolloin Winterhawks taipui tällä kertaa Edmonton Oil Kingsille otteluvoitoin 4–3.


title: William Wrenn

text: Syyskuussa 2012 Wrenn teki sopimuksen kotikaupunkinsa joukkueen, ECHL-joukkue Alaska Acesin kanssa. Hän pelasi kauden 2012–2013 aikana ECHL:n tähdistöottelussa. Tammikuussa 2013 Aces lainasi Wrennin AHL-joukkue Worcester Sharksiin, jossa hän pelasi kolme ottelua. Helmikuussa seura lainasi Wrennin loppukaudeksi AHL-joukkue Texas Starsiin, jossa hän teki 19 runkosarjaottelussa tehot 2+5=7. Wrenn jatkoi joukkueessa AHL-sopimuksella kaudella 2013–2014. Hänen ensimmäinen täysi AHL-kautensa toi 40 runkosarjaottelussa tehot 2+5=7 ja kahdessa playoff-ottelussa yhden syöttöpisteen. Wrenn voitti kauden päätteeksi Calder Cupin. Elokuussa 2014 hän teki Starsin kanssa vuoden mittaisen jatkosopimuksen. Maaliskuussa 2015 Wrenn siirtyi loppukaudeksi 2014–2015 ECHL-joukkue Idaho Steelheadsin vahvuuteen. Hän pelasi siellä viisi ottelua.


title: William Wrenn

text: Wrenn teki syyskuussa 2015 taas sopimuksen Alaska Acesin ECHL-joukkueen kanssa. Hän nousi joukkueen kapteeniksi. Wrenn oli Acesin paras syöttäjä ja tehokkain puolustaja sekä jakoi sisäisen pistepörssin kolmannen sijan Justin Bretonin kanssa tehoilla 7+34=41. Hän sijoittui koko ECHL:n puolustajien pistepörssissä neljänneksi. Wrenn valittiin kauden päätteeksi liigan toiseen tähdistökentälliseen. Maaliskuussa 2016 Aces lainasi hänet AHL-joukkue Utica Cometsiin, jossa Wrenn pelasi kaksi ottelua. Syyskuussa hän teki jatkosopimuksen Acesin kanssa, mutta pian tämän jälkeen Wrenn siirtyi try-outille AHL-joukkue Toronto Marliesiin. Lokakuussa hän sai joukkueeseen vuoden mittaisen jatkosopimuksen.


title: William Wrenn

text: Kaudeksi 2017–2018 Wrenn siirtyi vuoden mittaisella sopimuksella KHL:n latvialaisjoukkue Dinamo Riikaan. Hän pelasi siellä 21 runkosarjaottelua tehden yhden syöttöpisteen ja keräten heikon teholukeman –13, kunnes Wrennin sopimus purettiin lokakuun 2017 lopulla. Noin kuukautta myöhemmin hän siirtyi loppukauden sopimuksella SM-liigajoukkue Vaasan Sportiin, joka tarvitsi korvaajan ennen kaikkea ennusteiden mukaan loppukauden sivussa olevalle Oskari Manniselle. SM-liigan siirtotakarajalla, helmikuun 2018 lopulla Sport vuokrasi Wrennin loppukaudeksi Rauman Lukkoon, kun joukkue menetti loppukaudeksi loukkaantuneen Janne Niskalan.


title: William Wrenn

text: Wrenn siirtyi kauden 2017–2018 jatkamaan uraansa vuoden mittaisella sopimuksella Saksan DEL-liigan Grizzlys Wolfsburgiin.


title: William Wrenn

text: Wrenn pelasi alle 18-vuotiaiden MM-kilpailuissa vuonna 2009, jolloin hän toimi Yhdysvaltain kapteenina ja johdatti joukkueen maailmanmestaruuteen. Wrenn jakoi turnauksen puolustajien maalipörssin voiton Ruotsin Tim Erixonin ja Suomen Mikael Aaltosen kanssa kolmella osumallaan. Hänet valittiin Venäjää vastaan pelatun alkulohkon ottelun päätteeksi Yhdysvaltain ottelun parhaaksi pelaajaksi. Wrenn pelasi myös World U-17 Hockey Challengessa vuonna 2008, jolloin hän voitti hopeaa.


title: Eino Sääskilahti

text: Eino Martti Sääskilahti (1. huhtikuuta 1922 Rovaniemen maalaiskunta – 16. maaliskuuta 2005) oli suomalainen poliitikko. Sääskilahti toimi Keskustan kansanedustajana vuosina 1962–1970 edustaen Lapin läänin vaalipiiriä. Kunnallispolitiikassa Sääskilahti toimi Suomen Kaupunkiliiton hallituksessa, Rovaniemen kaupunginhallituksen varapuheenjohtajana ja kaupunginvaltuuston varapuheenjohtajana. Sääskilahti toimi presidentin valitsijamiehenä vuosina 1956, 1962 ja 1968.


title: Eino Sääskilahti

text: Työelämässä Sääskilahti toimi maanhankintatilallisena Rovaniemen maalaiskunnassa vuoteen 1946, ulosottomiehenä 1946–1948, Maalaisliiton Lapin piirin järjestöneuvojana 1948 ja toiminnanjohtajana 1949–1956, Lapin kansan levikkipäällikkönä Rovaniemellä 1956–1958, Pohjolan Sanomien levikkipäällikkönä 1958–1962, Suomen sotaveteraaniliiton toiminnanjohtajana Helsingissä 1970–1971 sekä Maaseudun nuorten liiton toiminnanjohtajana 1948–1951.


title: Eino Sääskilahti

text: Sääskilahden vanhemmat olivat maanviljelijä ja kauppias Pekka Aukusti Sääskilahti ja emäntä Iida Posio. Sääskilahden puoliso vuodesta 1946 oli Sanni Emilia Seppänen. Heillä on kuusi lasta, Erkki (s. 1947), Mirjam (s. 1948), Liisa (s. 1953), Pekka (s. 1956), Kari (s. 1965), ja Susanna (s. 1969). Sääskilahdelle myönnettiin kunnallisneuvoksen arvonimi vuonna 1975. Sääskilahti oli sotilasarvoltaan ylikersantti. Sääskilahden koulutus oli kansakoulu.


title: Smashburger

text: Smashburger on yhdysvaltalainen pikaruokatyylinen hampurilaisravintolaketju. Sillä on vuonna 2016 yli 370 ravintolaa yhdeksässä eri maassa.


title: Smashburger

text: Smashburgerin perustivat Tom Ryan, Rick Schaden, sekä pääomasijoitusyhtiö Consumer Capital Partners Denveristä vuonna 2007.


title: Smashburger

text: Lokakuussa 2015 Jollibee Foods Corporation (JFC) ilmoitti ostaneensa 40%-osuuden Smashburgerin toiminnasta.


title: España (1912)

text: España oli Espanjan laivaston vuonna 1912 vesillelaskettu España-luokan taistelulaiva.


title: España (1912)

text: 7. tammikuuta 1908 annettu laivastolaki vahvisti aluksen valmistuksen. Alus tilattiin Sociedad Española de Construcción Navalin telakalta Ferrolista, missä köli laskettiin 6. joulukuuta 1909. Alus laskettiin vesille 5. helmikuuta 1912 ja se otettiin palvelukseen 23. lokakuuta 1913.


title: España (1912)

text:
Alus muodosti sisaralustensa kanssa Espanjan laivaston 1. laivueen. Espanjan pitäydyttyä puolueettomana ensimmäisessä maailmansodassa taistelulaivat jäivät sotatoimien ulkopuolelle. Vuonna 1915 alus ylitti Atlantin osallistuakseen Panaman kanavan avajaisiin, joihin osallistui Euroopasta ainoastaan Espanjan ja Portugalin aluksia.
Alus ajoi karille 26. elokuuta 1923 Cape Tres Forcasissa. Alus romutettiin osittain paikalla.


title: Alfonso XIII (1913)

text: Alfonso XIII oli Espanjan laivaston vuonna 1913 vesillelaskettu España-luokan taistelulaiva.


title: Alfonso XIII (1913)

text: Alus tilattiin Sociedad Española de Construcción Navalin telakalta Ferrolista, missä köli laskettiin 23. helmikuuta 1910. Alus laskettiin vesille 7. toukokuuta 1913 ja se otettiin palvelukseen 16. elokuuta 1915.


title: Alfonso XIII (1913)

text: Alus muodosti sisaralustensa kanssa Espanjan laivaston 1. laivueen. Espanjan pitäydyttyä puolueettomana ensimmäisessä maailmansodassa taistelulaivat jäivät sotatoimien ulkopuolelle. Elokuussa 1917 alus osallistui yleislakkojen murskaamiseen Vizcayassa ja Bilbaossa. Ensimmäisen maailmansodan päätyttyä alus osallistui vieraili muun muassa Annapoliksessa Marylandissa vuonna 1920.


title: Alfonso XIII (1913)

text: 1920-luvun alkupuoliskon alus tuki riffisodassa Marokossa taistelevia maavoimia.


title: Alfonso XIII (1913)

text: Huhtikuussa 1931 toisen tasavallan muodostamisen jälkeen alus nimettiin uudelleen "Españaksi".


title: Jaime I (1914)

text: Jaime I oli Espanjan laivaston vuonna 1914 vesillelaskettu España-luokan taistelulaiva.


title: Jaime I (1914)

text: Alus tilattiin Sociedad Española de Construcción Navalin telakalta Ferrolista, missä köli laskettiin 5. helmikuuta 1912. Alus laskettiin vesille 21. syyskuuta 1914 ja se otettiin palvelukseen 20. joulukuuta 1921.


title: Jaime I (1914)

text: Alus muodosti sisaralustensa kanssa Espanjan laivaston 1. laivueen. 1920-luvun alkupuoliskon alus tuki riffisodassa Marokossa taistelevia maavoimia. Alus vaurioitui rannikkopatterien tulessa vuonna 1924.


title: Jaime I (1914)

text: Espanjan sisällissodassa alus kuului tasavaltalaisten laivastoon. Alus vaurioitui 13. elokuuta 1936 Malagassa ilmahyökkäyksessä, jolloin keulan läpäissyt pommi aiheutti vähäisiä vaurioita. Alus joutui uudelleen ilmahyökkäykseen 21. toukokuuta 1937 ollessaan Cartagenassa telakalla. Alukseen osui kolme pommia, jotka kuitenkin aiheuttivat vain vähäisiä vaurioita. Alus tuhoutui 17. kesäkuuta Cartagenassa sisäisessä räjähdyksessä, joka aiheutti tulipalon. Alus palautettiin kelluvaksi, mutta se todettiin myöhemmin korjauskelvottomaksi. Alus poistettiin alusluettelosta 3. heinäkuuta 1939 ja romutettiin vuonna 1941.


title: Jaime I (1914)

text: Vuonna 1940 aluksen kaikki tykit oli siirretty maihin. Etu- ja takakannen kaksoistornit sijoitettiin Gibraltarinsalmen rannikkopattereiksi D9 ja D10 El Vigiaan ja Casqueteliin lähelle Tarifaa. Patterit hylättiin vuonna 1985. Aluksen loput tykit sijoitettiin yksittäin eri linnakkeisiin.


title: Unix-putki

text:
Unix-putki (myös "anonyymi putki" tai "komentoriviputki") on komentoriviohjelmille suunniteltu prosessien välinen kommunikaatiotapa välittää yhden ohjelman palaute toisen ohjelman syötteeksi. Putkitus on esimerkki Unix-käyttöjärjestelmän työkaluohjelmien filosofiasta ja vaikutti sen muodostumiseen.
Ominaisuuden lisäämistä käyttöjärjestelmään ajoi Douglas McIlroy vuonna 1973. Ken Thompson toteutti ominaisuuden yhdessä illassa.


title: Unix-putki

text: Vastaava toiminnallisuus on toteutettu myös lukuisissa muissa käyttöjärjestelmissä.


title: Unix-putki

text:
Periaate kutsuttaessa kolmea ohjelmaa komentorivillä:
Putkitukseen liittyvät käsitteet "standardi syöte" (stdin), "standardi tuloste" (stdout) ja "standardi virhe" (stderr) datavirrat. Virheet voidaan palauttaa käyttäjän näytölle suoraan.


title: Unix-putki

text:
Esimerkki käyttötapauksesta:
Esimerkissä "ls"-ohjelman antamasta hakemistolistauksesta etsitään rivit, joilla on sana "key" ja lopulta tuloste annetaan sivuttavalle ohjelmalle "less".


title: Unix-putki

text: Ohjelmissa putkia voidaan käsitellä codice_1 järjestelmäkutsun avulla.


title: Unix-putki

text: Käsittelevälle ohjelmalle putki näkyy luettavana tai kirjoitettavana tiedostokahvana (), joista edeltävän ohjelman tulostetta voidaan lukea (stdin) ja seuraavalle kirjoittaa (stdout) normaaleilla codice_2 ja codice_3 funktioilla.


title: Markus Lehti

text: Markus Lehti (s. 21. joulukuuta 1984 Forssa, Suomi) on suomalainen uransa päättänyt jääkiekkomaalivahti. Lehti pelasi valtaosan urastaan II-divisioonassa Kiekko-67ssä ja torjui siellä 72 ottelua.


title: Reina Victoria Eugenia -luokka

text: Reina Victoria Eugenia -luokka oli Espanjan laivaston suunnitelma kolmen aluksen muodostamasta taistelulaivaluokasta. Luokan, jonka aluksista piti muodostaa laivaston 2. laivue, hankinta vahvistettiin vuoden 1913 laivastolailla. Luokan nimikkoalus sai nimen "Reina Victoria Eugenia" ja loput tunnettiin vain nimillä B ja C. Alusten suunnittelusta vastaisi Armstrong ja ne valmistaisi John Brown. Luokan aluksia ei valmistettu Britannian telakoiden keskittyessä sotaponnistuksiin ensimmäisen maailmansodan alettua.


title: Reina Victoria Eugenia -luokka

text: Espanjan laivasto kärsi murskaavan tappion sodassa Yhdysvaltoja vastaan, mutta maalla ei ollut varoja korvata menetettyjä aluksia ennen kuin 7. tammikuuta 1908 annettu laivastolaki vahvisti España-luokan alusten hankinnan. Viivästys kuitenkin mahdollisti Britannian kuninkaallisen laivaston "HMS Dreadnoughtista" ja Yhdysvaltain laivaston "USS South Carolinasta" saatujen kokemusten hyödyntämisen uusien alusten suunnittelussa. Espanja ei kuitenkaan kyennyt valmistamaan aluksia ilman ulkopuolista apua ja Armstrongin kanssa tehtiin sopimus suunnittelusta ja John Brownin kanssa telakan modernisoinnista ja alusten valmistuksesta.


title: Reina Victoria Eugenia -luokka

text: Vuonna 1912 annettu toinen laivastolaki mahdollisti kolmen uuden taistelulaivan hankinnan lukuisten muiden alusten lisäksi. Luokka nimettiin Reina Victoria Eugenia -luokaksi ja työt aluksilla piti alkaa vuosina 1914-1915 ja niiden tuli valmistua vuoteen 1920 mennessä.


title: Reina Victoria Eugenia -luokka

text: Luokan suunnittelusta vastasi Vickers-Armstrong ja alusten uppouman piti olla 21 000 tonnia. Alusten piti saavuttaa 21 solmun maksiminopeus. Ensimmäisten suunnitelmien mukaan alusten pääaseina olisi ollut neljä 38 senttimetrin tykein varustettua kaksoistornia, mutta taloudelliset vaikeudet pakottivat valitsemaan neljä kaksoistornia 34 senttimetrin tykein. Apuaseina olisi ollut kaksikymmentä 15 senttimetrin tykkiä. Muita suunnitelman osia ei julkaistu.


title: Reina Victoria Eugenia -luokka

text: Ensimmäisen maailmansodan alkaminen hidasti España-luokan valmistusta, mutta peruutti Reina Victoria Eugenia -luokan tilauksen.


title: Gudmund Laurinpoika

text: Gudmund Laurinpoika (ruots. Gudmund Larsson, k. 1537) oli 1500-luvulla elänyt hauholainen rälssimies ja kihlakunnantuomari. Gudmundin isä oli porvoolainen rälssimies Lasse kauppias. Gudmund oli naimisissa Hyvikkälän isännän Arvid Olavinpojan (k. 1495) tyttären Malinin kanssa. Ensimmäisen kerran Gudmund mainitaan lähteissä vuonna 1507 Viipurin linnanpäällikön palvelijana. Samana vuonna valtionhoitaja Svante Niilonpoika nimitti hänet Hollolan kihlakunnanvoudiksi.


title: Gudmund Laurinpoika

text: Gudmund osallistui isänsä Lassen kanssa välienselvittelyyn Hämeen linnan entisen voudin Henrik Stenssonin kanssa joskus vuosien 1505 ja 1511 välillä. Henrikiltä on säilynyt valituskirje, jonka mukaan Henrik oli lampuotinsa luona Hauhon (tai Tuuloksen) kirkolla Annan päivän aattona. Henrik oli rukoilemassa kirkkomaalla seuranaan vain keihästä kantanut renki. Heidän lisäkseen kirkolla oli vain vanha saksalainen palkkasoturi Jacob Lothernikht, joka oli matkalla Pyhän Jaakon kirkolle Renkoon.


title: Gudmund Laurinpoika

text: Henrikin ollessa astumassa ulos kirkosta paikalle saapui reellä Gudmundin isä Lasse kauppias palvelijansa kanssa aseet kädessään. Hyökkääjät yrittivät ampua entistä voutia varsijousella, mutta Henrik tarttui palvelijansa keihääseen ja iski sen tylpällä päällä Lassea selkään, minkä seurauksena Lasse pakeni paikalta. Hyökkäyksen taustalla oli riita siemenviljasta, jonka Henrik oli voutina ollessaan lainannut Lassen lampuodille, ja jonka Henrikin palvelija oli väkisin käynyt hakemassa takaisin.


title: Gudmund Laurinpoika

text: Seuraavana päivänä Henrik oli taas Hauhon kirkossa viettämässä messua. Sinä päivänä Gudmund ja hänen isänsä Lasse tulivat kirkolle, kumpikin täyteen haarniskaan pukeutuneena. Miehet hyökkäsivät kirkkoon, mutta Henrik oli jo ehtinyt lähteä pappilaan. Lasse ja hänen poikansa pieksivät hänen sijaansa kirkkomaalla olleen Henrikin palvelijan ja veivät hänen hilparinsa. Tapauksen jälkeen Lasse lähti Viipuriin valittamaan linnanherra Erik Turessonille Henrikin varastaneen hänen viljaansa ja hyökänneen hänen kimppuunsa kirkkotiellä.


title: Kääntöpiste (elokuva)

text:
Kääntöpiste on vuonna 2018 ensi-iltansa saanut draamaelokuva, jonka on ohjannut ja käsikirjoittanut Simo Halinen. Elokuvaa kuvattiin Oulussa ja Helsingissä alkuvuodesta 2017, ja se sai ensi-iltansa elokuvateattereissa 2. maaliskuuta 2018, joissa se sai yhteensä 4 720 katsojaa.
Euroopan halki vaeltanut Francis pakenee junalla Helsingistä pohjoiseen. Sattuma ajaa hänet samoille raiteille maailman kovettaman Jeren sekä omaa pakomatkaansa tekevän Veran kanssa.


title: Janne Kurki

text: Janne Kurki on suomalainen, 1990-luvulla menestynyt judoka. Hän edusti Suomea vuoden 1995 MM-kilpailuissa, joissa hän karsiutui toisella kierroksella. Hän voitti Pohjoismaiden mestaruuden alle 65 kilogramman sarjassa vuonna 1992. Finnish Openissa hän sijoittui alle 60 kilogramman sarjassa kolmanneksi vuonna 1999 ja toiseksi vuonna 2000. SM-kilpailuissa Kurki saavutti kolme hopeaa ja viisi pronssia vuosina 1992–2000. Seuratasolla hän edusti Chikaraa.


title: Janne Kurki

text: Urheilu-uransa jälkeen Kurki on työskennellyt lastenpsykiatrina ja psykoterapeuttina. Hän on myös väitellyt tohtoriksi estetiikasta.


title: Salisyylialdehydi

text: Salisyylialdehydi eli o-hydroksibentsaldehydi tai 2-hydroksibentsaldehydi (CHO) on aromaattisiin aldehydeihin kuuluva orgaaninen yhdiste. Yhdistettä voidaan käyttää hajusteissa ja muiden orgaanisten yhdisteiden synteeseissä. Salisyylialdehydi on m- ja p-hydroksibentsaldehydien isomeeri.


title: Salisyylialdehydi

text: Huoneenlämpötilassa salisyylialdehydi on väritöntä nestettä. Yhdisteellä on karvasmantelinkaltainen pistävä tuoksu. Yhdisteen sulamispiste on matala verrattuna sen isomeereihin ja tämä johtuu molekyylinsisäisten vetysidosten muodostumisesta hydroksyyliryhmän ja karbonyyliryhmän välille. Salisyylialdehydi liukenee erittäin niukasti veteen ja hyvin muun muassa etanoliin, asetoniin ja dietyylieetteriin. Luonnossa salisyylialdehydiä esiintyy muun muassa pensasangervoissa, tuomessa, kahvissa, teessä ja viinirypäleissä. Salisyylialdehydin reaktiot ovat tyypillisiä fenoleille ja aldehydeille. Se voidaan esimerkiksi hapettaa salisyylihapoksi ja pelkistää salisyylialkoholiksi.


title: Salisyylialdehydi

text: Salisyylialdehydiä voidaan valmistaa usealla tavalla. Käytettyjä tapoja ovat muun muassa fenolin ja formaldehydin välisen reaktiotuotteen, salisyylialkoholin, hapetus, fenolin ja kloroformin välinen Reimer–Tiemann-reaktio tai o-kresolin hapetus. Tuote puhdistetaan tislaamalla. Salisyylialdehydiä voidaan käyttää ainesosana hajusteissa. Siitä myös valmistetaan useita kemikaaleja esimerkiksi kumariinia, pyrokatekolia, metalleja kelatoivia yhdisteitä, lääkeaineita, maatalouskemikaaleja ja väriaineita.


title: Henry Smeathman

text: Henry Smeathman (1742–1786) oli englantilainen luonnontieteilijä, joka tunnetaan parhaiten työstään entomologian saralla ja Sierra Leonen siirtokunnan kanssa.


title: Henry Smeathman

text: Vuonna 1771 kveekarilääkäri John Fothergill ja kaksi muuta Royal Societyn jäsentä, sir Joseph Banks sekä Marmaduke Tunstall, rahoittivat Smeathmanin tutkimusmatkan Sierra Leoneen, jossa hän tutki sen luonnonhistoriaa, erityisesti sen hyönteisiä.


title: Newport-luokka

text: Newport-luokka oli Yhdysvaltain laivaston kahdenkymmenen 1960-luvulla valmistetun aluksen muodostama Maihinnousualusluokka (), joista kaksitoista myytiin muille laivastoille.


title: Toni Kostian

text: Toni Kostian on helsinkiläinen keittiömestari. Hän voitti Vuoden Kokki kilpailun vuonna 2016. Kostianin kilpailu-ura on monipuolinen. Hän on toiminut mm. vuosina 2011-2012 Suomen kokkimaajoukkueen kylmänkeittiön kapteenina. Ruotsalainen Restaurant Världen -lehti palkitsi hänet Chef of Chefs -tittelillä vuonna 2017.


title: Toni Kostian

text: Kostianin perusti vuonna 2015 ravintola Grönin yhdessä keittiömestari Lauri Kähkösen kanssa. Suomen Gastronomien Seura valitsi helsinkiläisen ravintola Grönin Vuoden ravintolaksi 2017. Kauppalehden Optio-lehti valitsi Grönin Suomen parhaaksi ravintolaksi vuonna 2017. Pohjoismainen White Guide 2018 -ravintolaopas nosti ravintola Grönin Suomen neljänneksi parhaaksi ravintolaksi. Vuonna 2018 ravintola Grön sai ensimmäisen Michelin-tähden. Aikaisemmin Kostian on työskennellyt mm. ravintola Kaskiksessa sekä Michelin-tähden saavuttaneissa ravintoloissa kuten ravintola Luomossa ja G.W. Sundmansilla.


title: Judon maailmanmestaruuskilpailut 2017

text: Judon maailmanmestaruuskilpailut 2017 käytiin Budapest Sports Arenalla Budapestissa, Unkarissa 28. elokuuta – 3. syyskuuta 2017. Kilpailujen ohjelmassa oli seitsemän painoluokkaa miehille ja naisille sekä sekajoukkuekilpailu.


title: Judon maailmanmestaruuskilpailut 2017

text: Lähde: Judoinside


title: B-Bomb

text: Lee Min-Hyuk (, s. 14. joulukuuta 1990 Soul Etelä-Korea), paremmin tunnettuna artistinimellä B-Bomb (), on eteläkorealainen laulaja, jonka levy-yhtiö on Seven Seasons. Hän on solisti ja tanssija Block B-yhtyeessä. Hän on myös jäsen Block B:n sub-unitissa, Bastarzissa P.O:n ja U-Kwonin kanssa.


title: B-Bomb

text: Hänen artistinimi "B-Bomb" tarkoittaa harvinaista, uniikkia ja merkillistä. Hänen erikoisuutensa tanssissa ovat pop ja hip hop.


title: B-Bomb

text: Lee Min-hyuk syntyi Soulissa, Etelä-Koreassa. Hän valmistui Dongil lukiosta, ja opiskeli Induk yliopistossa lähetystoimintoa.


title: B-Bomb

text: Hän myös osallistui "Battle of Shinhwa" TV-ohjelmaan. Hänet oli ennen koulutettu olemaan yksi Infiniten jäsenistä.


title: B-Bomb

text: B-Bomb debytoi Block B:n kanssa 11. huhtikuuta 2011. Neljä vuotta myöhemmin ilmoitettiin, että B-Bomb osallistuisi Block B:n ensimmäiseen sub-unittiin, Bastarziin jäsenien P.O:n ja U-Kwonin kanssa. Ryhmän ensimmäinen albumi julkaistiin 13. huhtikuuta 2015, ja toinen albumi 31. lokakuuta 2016. Siinä välissä B-Bomb ja U-Kwon nauhoittivat biisin "Bingle Bingle" Block B albumiin Blooming Period, joka julkaistiin 11. huhtikuuta 2016.


title: B-Bomb

text: 20. syyskuuta 2017, Block B Project-1 julkaistiin Japanissa. Albumissa oli viisi Block B jäsentä ja heidän biisejään useiden eri Japanilaisten artistien kanssa. B-Bombin biisi tässä albumissa oli "Paradise" ft. KEN THE 390.


title: B-Bomb

text: 17. lokakuuta 2017, Seven Seasons ilmoitti, että Block B julkaisisi heidän kuudennen mini-albumin 7. marraskuuta. Albumi, nimeltä Montage sisälsi biisin "Give & Take", jonka B-Bomb lauloi ja sävelsi itse.


title: Symmetriset komponentit

text: Symmetriset komponentit tarkoittavat tässä kolmivaiheisen sähköjärjestelmän epäsymmetristen tilojen laskemisessa käytettäviä symmetrisiä komponenttijärjestelmiä. Laskelmat helpottuvat kun ne voidaan suorittaa symmetrisillä komponenttijärjestelmillä. Menetelmä perustuu siihen, että mikä tahansa kolmivaiheinen epäsymmetrinen järjestelmä voidaan esittää kolmen symmetrisen kolmivaihejärjestelmän summana. Sähköverkon epäsymmetrisiä tiloja esiintyy erityisesti erilaisissa vikatapauksissa. Tällaisia ovat esimerkiksi maasulku, kahden vaiheen välinen oikosulku ja johtimen katkeaminen. Symmetristen komponenttien käyttö edellyttää, että verkko itsessään on symmetrinen, toisin sanon eri vaiheiden impedanssit ovat yhtäsuuret.


title: Symmetriset komponentit

text: Symmetrisiä komponenttijärjestelmiä ovat: Myötä-, vasta- ja nollajärjestelmä. Myötäjärjestelmässä on vaihejärjestys sama kuin alkuperäisessä verkossa. Vastajärjestelmässä kaksi vaihetta on vaihdettu keskenään ja verkon pyörimissuunta on näin ollen vaihdettu vastakkaiseksi. Nollajärjestelmässä kaikki vaihesuureet ovat samanvaiheisia ja samansuuruisia. Seuraava kuva havainnollistaa tilannetta. Siinä on vasemmalla puolella alkuperäinen epäsymmetrinen kolmivaihejärjestelmä (A,B,C) ja oikealla puolella sen korvaavat symmetriset järjestelmät. Vaiheiden suureet (A,B,C) voivat olla joko jännitteitä (U,U,U) tai virtoja (I,I,I).


title: Symmetriset komponentit

text: Muunnoskaava symmetrisistä järjestelmistä epäsymmetriseen järjestelmään voidaan esittää matriiseilla seuraavasti.


title: Symmetriset komponentit

text: Tässä on käytetty symmetrisistä järjestelmistä vain formula_2-vaiheen arvoja. Muut vaiheet saadaan tarvittaessa vaihekertoimella formula_3. Kaavassa lasketaan yhteen kunkin verkon vastaavat vaihesuureet. Vaihekerroin kääntää osoitinta formula_4 vastapäivään. Matriisissa oleva formula_5 puolestaan kääntää osoitinta formula_6. Vaihekertoimen numeerinen arvo on formula_7. Merkitään jatkossa kaavassa olevaa vaihekertoimista formula_8 muodostuvaa matriisia merkinnällä formula_9.


title: Symmetriset komponentit

text: Käänteismuunnos saadaan kertomalla yllä olevan yhtälön molemmat puolet kerroinmatriisin formula_9 käänteismatriisilla formula_11, jolloin päädytään seuraavaan muunnoskaavaan. Tällä voidaan laskea epäsymmetrisen järjestelmän symmetriset komponenttijärjestelmät.


title: Symmetriset komponentit

text: Tässä on laskettu jälleen vain formula_13-vaiheen arvot. Muita ei todellisuudessa tarvitakaan, koska symmetriset kolmivaihejärjestelmät voidaan käsitellä yksivaiheisina.


title: Symmetriset komponentit

text: Otetaan yksinkertainen kuvan mukainen tapaus. Siinä symmetristä kuormaa syöttävän johdon vaiheen formula_14 johdin on katkenut. Oletetaan syöttävä verkko jäykäksi, jolloin formula_13 ja formula_16 vaiheiden jännitteet säilyvät ennallaan ja formula_14 vaiheessa kuormaan vaikuttaa, aluksi meille tuntematon, vikatilanteen jännite formula_18. Näin syntyy tilanne, jossa symmetristä kuormaa syöttää epäsymmetrinen kolmivaihejännite formula_19.


title: Symmetriset komponentit

text: Symmetriset komponentit saadaan kertomalla epäsymmetriset jännitteet matriisilla formula_11.


title: Symmetriset komponentit

text: Kukin näin laskettu symmetrinen komponenttijärjestelmä vaikuttaa alkuperäiseen kuormaan. Niiden kohtaamat impedanssit kuitenkin poikkeavat toisistaan. Seuraavassa kuvassa on kunkin komponenttijärjestelmän sijaiskytkennät. Kussakin järjestelmässä vaikuttaa niiden omat jännitteet ja virrat. Huomion arvoista on että nollajärjestelmässä vaihejännitteet ja vaihevirrat ovat keskenään yhtä suuria ja samanvaiheisia. Tässä niitä on merkitty A-vaiheen osoittimilla.


title: Symmetriset komponentit

text: Käydään seuraavassa läpi jokainen järjestelmä erikseen. Koska sekä jännitteet, että kuorma ovat symmetrisiä, voidaan laskut tehdä yksivaiheisina.


title: Symmetriset komponentit

text: Myötäjärjestelmä, jossa vaihejärjestys on sama kuin alkuperäisessä verkossa näkee samat impedanssit kuin alkuperäinen syöttöverkko. Tällöin formula_22:n kohtaama impedanssi on verkon myötäimpedanssi formula_23. Tähän on vielä lisättävä nollajohdon impedanssi formula_24. Myötäjärjestelmän impedanssi kokonaisuudessaan on formula_25. Myötäjärjestelmän impedanssi sisältää normaalin verkon yhden vaiheen impedanssin vikakohdasta katsottuna. Pyörivistä kolmivaihekoneista (sähkömoottorit, generaattorit) siihen kuuluvat niiden myötäimpedanssit.


title: Symmetriset komponentit

text: Vastajärjestelmä, jossa vaihejärjestys on vastakkainen alkuperäiselle verkolle näkee niin sanotun vastaimpedanssin. Tämä poikkeaa myötäimpedanssista siinä, että verkossa olevat moottorit ja generaattorit pyörivät vastakkaiseen suuntaan kuin jännitteet. Vastaimpedanssi on muutoin sama kuin myötäimpedanssi, mutta siihen kuuluvat pyörivistä koneista niiden vastaimpedanssit. Vastajärjestelmässä impedanssi on formula_26.


title: Symmetriset komponentit

text: Nollajärjestelmä poikkeaa edellisistä sikäli, että siinä kaikissa vaiheissa vaikuttaa sama jännite. Tämän vuoksi nollajohdossa kulkee kolminkertainen virta joten nollajohdon impedanssi on otettava kolminkertaisena. Nollakomponentti siis kohtaa impedanssin formula_27.


title: Symmetriset komponentit

text: Kirjoittamalla impedanssit matriisimuotoon saadaan laskettua symmetristen järjestelmien virrat vikakohdassa.


title: Symmetriset komponentit

text: Todellisiin virtoihin vikakohdassa päästään kertomalla virtojen symmetriset komponentit muunnoksella formula_9.


title: Symmetriset komponentit

text: Yhdistämällä yhtälöt saadaan.


title: Symmetriset komponentit

text: Tässä yhtälössä kaikki impedanssit ovat tunnettuja samoin tietysti vaihekerroin. Tuntemattomia ovat vaiheen formula_14 vikatilanteen jännite formula_18 sekä vikatilanteen virrat formula_34 ja formula_35. Muut vikatilanteen suureet ovat tunnettuja: formula_36 koska johdin on poikki ja jännitteet formula_37 ja formula_38 ovat samat kuin ennen vikaa, koska oletettiin jäykkä verkko. Näin ollen meillä on kolme yhtälöä ja kolme tuntematonta, joten tuntemattomat suureet on ratkaistavissa.


title: Symmetriset komponentit

text: Kerrotaan seuraavaksi keskenään impedansseja ja vaihekertoimia sisältävät matriisit. Koska tästä tulisi melko hankalan näköinen matriisi, niin otetaan käyttöön seutaavat lyhennysmerkinnät:


title: Symmetriset komponentit

text: Nyt voidaan kirjoittaa:


title: Symmetriset komponentit

text: Matriisin alimmalta riviltä saadaan kun formula_43:


title: Symmetriset komponentit

text: Tästä saadaan vikatilanteen jännite vaiheessa formula_14:


title: Symmetriset komponentit

text: Tuntemattomat virrat saadaan matriisiyhtälön kahdelta ylimmältä riviltä:


title: Symmetriset komponentit

text: Näin on saatu laskettua kaikki vikatilanteessa vaikuttavat jännitteet ja virrat.


title: Galicia-luokka

text: Galicia-luokka on Espanjan laivaston kahden aluksen muodostama maihinnousualusluokka.


title: Galicia-luokka

text: Alukset on varustettu suurella helikoptereiden laskeutumisalustalla, 885 neliömetrin telakkakannella sekä 1 000 neliömetrin kannella, jolla voidaan kuljettaa jopa 33 panssarivaunua.


title: Galicia-luokka

text: Luokan suunnittelu oli Espanjan ja Alankomaiden yhteisprojekti, jonka tehtävänä oli tuottaa kummankin maan laivastojen tarpeisiin soveltuva maihinnousualus. Suunnittelutyön tuloksena luotiin niin sanottu Enforcer-suunnitelma, jonka pohjalta luotiin Galicia- ja Rotterdam-luokat.


title: Mattias Åhman

text: Mattias Åhman (s. 1992, Pensala) on suomalainen kokki. Hän voitti Vuoden kokki -kilpailun vuonna 2017. Hän on myös Suomen kokkimaajoukkueen jäsen.


title: Mattias Åhman

text: Pensalan kylästä Vaasan läheltä lähtöisin oleva oleva Åhman on työskennellyt muun muassa Michael Björklundin Ravintola Smakbyssä Ahvenanmaalla ja Ruotsin Göteborgin huippuravintoloissa (SK Mat & Människor - joka sai Michelin-tähden jo 9 kuukautta perustamisensa jälkeen, ja Bhoga Restaurang). Vuonna 2015 Åhman sijoittui kolmanneksi Ruotsin nuorten kokkien kilpailussa. Vuonna 2018 Mattias sijoittui toiseksi Nordic Chef of the Year -kilpailussa. Åhmanilla on oma yritys Mattis Mat Ab ja hän asuu Helsingissä.


title: Ismo Sipeläinen

text: Ismo Sipeläinen on suomalainen, Sammatista kotoisin oleva keittiömestari, joka työskentelee ravintola Finnjävelissä Helsingissä. Hän edustaa Suomea kokkien maailmanmestaruuskilpailuina pidetyssä Bocuse d’Or -kilpailussa kaudella 2018–2019. Karsintakisana toimiva Euroopan osakilpailu mitellään toukokussa 2018 Italian Torinossa, josta kymmenen parasta pääsee tammikuussa 2019 Ranskan Lyonissa pidettävään finaaliin.


title: Ismo Sipeläinen

text: Sipeläisen kilpailutausta on vahva. Hän toimi Matti Jämsénin avustajana Bocuse d´Or -kilpailussa vuosina 2010–2011. Vuonna 2013 Sipeläinen voitti Nordic Junior Chef -kilpailun. Vuonna 2015 tuli vihdoin neljännellä osallistumiskerralla Vuoden kokki -kilpailun voitto. Vuonna 2016 hän ylsi toiseksi kokkien pohjoismaisissa mestaruuskilpailuissa.


title: Ismo Sipeläinen

text: Aikaisemmin Sipeläinen on työskennellyt Michelin-tähden saavuttaneissa ravintoloissa kuten ravintola G.W. Sundmansilla ja ravintola Olossa.


title: Musta uni

text: Musta uni () on vuonna 1911 valmistunut tanskalainen mykkäelokuva. Urban Gadin ohjaaman melodraaman pääosia esittävät Asta Nielsen ja Valdemar Psilander.


title: Musta uni

text: Sirkustanssija Stella on rakastunut kreivi Waldbergiin. Häntä tavoittelee myös kultaseppä Hirsch, joka voittaa Waldbergilta valtavan summan korttipelissä. Epätoivoinen Waldberg suunnittelee itsemurhaa, mutta Stella estää hänen aikeensa. Stella lähtee tapaamaan Hirschiä ja varastaa tältä helminauhan, jonka avulla Waldberg voisi maksaa velkansa. Hirsch huomaa varkauden ja alkaa kiristää Stellaa, joka joutuu suostumaan yölliseen tapaamiseen kultasepän luona. Waldberg saa tietää asiasta ja mustasukkaisuuden puuskassa hän tappaa rakastamansa naisen. Ennen kuolemaansa Stella paljastaa hänelle syyn tapaamiseen Hirschin kanssa.


title: Musta uni

text: Aarhusilaisen Fotoraman tuottama "Musta uni" oli vuonna 1910 valmistuneen "Kuilun" jälkeen toinen elokuva, jonka Asta Nielsen ja ohjaaja Urban Gad tekivät kotimaassaan Tanskassa. Nordisk Filmille tehdyn "Palavat intohimot" ("Balletdanserinden", 1911) -elokuvan jälkeen he siirtyivät pysyvästi Saksaan. Kahden jälkimmäisen elokuvan miespääosissa nähdään toinen aikansa nouseva tähti Valdemar Psilander, joka työskenteli lyhyen aikaa Fotoramalla ilmeisesti huhti-toukokuussa 1911.


title: Musta uni

text: Elokuva edustaa lajityypiltään aikanaan suosittua ”eroottista melodraamaa”. Sen tekee kiinnostavaksi lähinnä Nielsenin näyttelijänsuoritus, joka ensimmäistä kertaa nähdään myös lähikuvissa. Psilanderin esiintyminen on sen sijaan yllättävän jäykkää. Teknisesti "Musta uni" ei ole kovinkaan onnistunut, sillä monet kohtaukset ovat epätarkkoja ja huonosti valaistuja. Syynä tähän ovat tekijöiden kokemattomuus ja Fotoraman heikot työskentelyolosuhteet.


title: Musta uni

text: "Mustaa unta" esitettiin marras-joulukuussa 1911 helsinkiläisessä Maxim-teatterissa, joka oli maksanut siitä 5 500 markkaa. Lehti-ilmoitusten mukaan lapsilta kielletty elokuva oli suuri yleisömenestys. "Fyrenin" arvostelijan mielestä realistinen ja koskettava tarina oli ”todellista taidetta”, joka pitää katsojan jännityksessä alusta loppuun saakka. "Tuulispään" mukaan ”esitys on siksi taiteellista että tuskin huomaakaan että taiteilijat ovat mykkiä, varsinkin kun kappaleeseen sovitettu soitto täydentää tunnelmaa”. "Hufvudstadsbladet" kiitti erityisesti Asta Nielsenin ”rauhallista ja henkevää esitystapaa”, jota verrattiin ranskalaisten elokuvadraamojen ”hermostuneeseen ja kiihkeään” näyttelemiseen. Suomessa elokuvan pituudeksi ilmoitettiin 1300 metriä.


title: Musta uni

text: Asta Nielsenin neljä tanskalaiselokuvaa, "Kuilu" ("Afgrunden", 1910), "Musta uni", "Palavat intohimot" ja "Valoa kohti" ("Mod lyset", 1919) on julkaistu DVD:llä vuonna 2005. Elokuvat on varustettu Ronen Thalmayn säestyksellä ja englanninkielisellä tekstityksellä.


title: Heikki Lajunen

text: Heikki Paavo Olavi Lajunen (6. tammikuuta 1952 Helsinki – 14. lokakuuta 2017 Sipoo) oli suomalainen muusikko. Lajunen teki muutamia omia äänilevyjä ja lauloi Elonkorjuussa vuodesta 1971, perustamiskokoonpanossa laulaneen Timo "Timi" Hannukaisen jälkeen.


title: Heikki Lajunen

text: Lajunen paitsi lauloi, teki Elonkorjuulle myös sävellyksiä ja varsinkin sanoituksia. Lajunen oli mukana myös yhtyeen 40-vuotisjuhlakonsertissa vuoden 2009 lopulla Porissa. Hän sanoitti Elonkorjuun "Harvest Timen" vaikka sellaisia virheellisiä tietoja on esitetty että sanoittaja olisi Eero Saarinen.


title: Heikki Lajunen

text: Lajusen poika on Severi Lajunen.


title: Markus Efesolainen

text: Pyhä Markus Efesolainen, syntyjään Markus Eugenikos (, n. 1392 – 23. kesäkuuta 1444) oli Efesoksen metropoliitta ja bysanttilainen teologi. Markus tunnetaan ainoana ortodoksena piispana, joka ei allekirjoittanut Ferrara-Firenzen unionikokouksen päätöspöytäkirjaa. Hän vastusti eläessään latinalaista teologiaa ja hänet on kanonisoitu ortodoksisessa kirkossa pyhäksi. Hänet tunnetaan "uskon pylväänä" Gregorios Palamaan ja Fotios Suuren ohella.


title: Luettelo animaatiosarjan My Little Pony: Ystävyyden taikaa hahmoista ja keskeisistä tapahtumapaikoista

text: Tässä artikkelissa esitellään ""-animaatiosarjan hahmoja, keskeisiä tapahtumapaikkoja sekä sarjalle ominaista "My Little Pony"-sanastoa.


text: Twilight Sparkle on vaaleanvioletti alicorn, jolla on tummansininen harja sekä häntä violetein ja kirkkaan vaaleanpunaisin raidoin. Hän oli ennen yksisarvinen, mutta hänet ylennettiin kolmannella kaudella prinsessaksi ja hän sai siivet, jolloin hänestä tuli alicorn. Hän muutti sarjan alussa lohikäärmeavustajansa Spiken kanssa Ponyvillen kirjastoon opiskelemaan ystävyyttä. Hän on Equestrian hallitsija prinsessa Celestian oppilas. Ponyvillessä Twilight Sparkle tutustuu Rarityyn, Rainbow Dashiin, Pinkie Piehin, Fluttershyhin ja Applejackiin. Ensimmäisen kauden 24. jaksossa Twilight tapaa pöllön, josta tulee hänen lemmikkinsä nimeltä Pöllökäinen (engl. "Owliscious"). Twilightin söpöysmerkissä olevat tähdet edustavat hänen erityiskykyään taikojen tekemisessä. Jotkut väittävät, että Twilightin söpöysmerkki edustaa hänen ystävyyttään viiden ponin välillä, jossa hän itse on iso, pinkki tähti keskellä ja muut valkoisia pieniä tähtiä pinkin ison tähden ympärillä. Kolmannen kauden lopussa prinsessa Celestia antaa Twilightille korjattavaksi vanhan Alicorn-loitsun, jonka vain alicorn voi korjata, mutta jota kukaan ei ollut osannut loppuun. Twilight korjaa loitsun onnistuneesti ja kun hän kokeilee sitä hän näkee prinsessa Celestian ja saa samalla siivet. Prinsessa Celestia kertoo, että Twilightin opinnot ovat päättyneet ja hän ylentää Twilightin prinsessaksi. Neljännen kauden lopussa Twilight turhaantuu prinsessana olemiseen, koska hänellä ei ole mitään tehtävää, toisin kuin esimerkiksi Celestialla, joka nostaa auringon ja Lunalla, joka valvoo ja hallitsee ponien unia ja myös nostaa kuun. Niinpä Celestia nimeää Twilightin Ystävyyden prinsessaksi, ystävyyden taika on Equestrian vahvinta taikaa, edes Alicorn-taika ei ole yhtä vahvaa. Samalla Twilightin asunto kirjastossa tuhoutuu ja hänelle ilmestyy tilalle oma linna, jossa on myös paikat muille pääkuusikon poneille. Viidennen kauden alussa linnaan ilmestyy myös kartta, joka antaa Twilight Sparklelle ja hänen ystävilleen erilaisia ystävyyteen liittyviä tehtäviä ympäri Equestriaa. Twilight edustaa taikuuden elementtiä.


text: Rarity on valkoinen yksisarvinen, jolla on violetit harja ja häntä. Hän rakastaa muotia ja asuu omassa vaateputiikissaan, Karuselliputiikissa (eng. Carousel Boutique). Hän on ammatiltaan muotisuunnittelija ja ompelija ja hänellä on lemmikkikissa nimeltä Opal (engl. "Opalescence"). Viidennellä kaudella hän avaa toisen putiikin Canterlotiin (engl. "Canterlot Carousel") ja myöhemmin kuudennella kaudella Harjattaniin (engl. "Manehattan"). Rarity laulaa Ponytones-yhtyeessä. Hänen söpöysmerkkinsä on kolme vaaleansinistä jalokiveä, jotka viittaavat häneen taitoonsa löytää maaperästä jalokiviä taiallaan. Rarity edustaa Harmonian Elementeistä anteliaisuutta. Itse hän ei välitä liasta eikä kylmistä keleistä.